text:
सीतामढ़ी । मैथिली साहित्य सम्मेलन अही महिनाक 19 जुलाई वृहस्पति दिन माता जानकीक प्राकट्य स्थली मिथिलाक पावन भूमि सीतामढ़ीमे मैथिली कवि सम्मेलन माध्यमे अपन दोसर आयोजन करय जा रहल अछि। साक्षात शक्ति स्वरूपा माता जानकी, मैथिलीकेँ नामसँ सेहो जानल जाय छथिन। मिथिलाक आन आन स्थान पर त’ खूब पर्व समारोह , नाच गाना सभ होयत रहैए मुदा सीतामढ़ी जे मिथिलाक ऐतहासिक धरोहर अछि ओतय अहि तरहक संगोष्ठि कवि गोष्ठी विगत किछु वरखमे भेल हुए से संज्ञानमे नहि अछि। साँस्कृतिक उत्सव पर्व समारोह सभ बरिख मे एकबेर अवश्य होयत देखल जाइए।
“मैथिली साहित्य सम्मेलन” केर संस्थापक सदस्य शरत झा, प्रकाश झा आ संजीव सिन्हा जीक आपसी सहमति सँ निर्णय भेल कि मैथिली भाषाक चहुँमुखी विकास हेतु देशक कोनेकोन मे गोष्ठीक आयोजन कएल जाए। आ सभसँ बेसी धेयान मिथिलाक क्षेत्रमे देल जाए। संस्थाक उद्देध्य अछि जे कवि गोष्ठी आ संगोष्ठिक आयोजन एहन स्थान पर कएलासँ पूब सँ पच्छिम आ उत्तर सँ दक्खिन धरि “एक मिथिला एक भाषा” केर ताग सँ जोड़ि आत्मीयताक अनुभति सँग एक दोसरकें जोड़ल जाए।
अहि कार्यक्रमकें मुख्य आयोजक ” मैथिली साहित्य सम्मेलन” संगहि अनेकानेक साहित्यिक, समाजिक आ शैक्षणिक संस्था सभक सहयोग सँ 19 जुलाई वृहस्पति दिन पार्टीजोन स्थान सीतामढ़ी मे साँझुक तीन बजे सँ सात बजे धरि होयत। समस्त भाषानुरागी लोकनिक आत्मीय शुभकामनाक सँग सहयोग अपेक्षित अछि। जाहिसँ आयोजन सुचारू रुपे समापन भ’ सकैए।सीतामढ़ी सँ दस टा कवि आ शेष मिथिला सँ दस टा कवि सँग कार्यक्रमकें रूपरेखा बनि रहल अछि। ई एकटा प्रारंभिक सूचना मात्र अछि, विस्तृत जानकारी सँग एकबेर पुनः अपने लोकनिक बीच आएब।
एहि संबंध मे मैथिली साहित्य सम्मेलन क महासचिव रामबाबू सिंह कहला अछि जे मिथिलाक भौगोलिक आ समाजिक विस्तार पर जोर देबाक लक्ष्य अहि कार्यक्रमकें मूल उद्देश्य अछि। कवि लोकनि सँ आग्रह जे अपन स्वरचित कविता पाठ हेतु हमरा सँ सम्पर्क करथि। कवि गोष्ठी सम्मेलनमे समस्त सहित्यजीवी लोकनि सादर आमंत्रित छी।


c: text/html

text:
नवका- पुरनका लेख सर्च करु...
तिब्बत के नाम पर चाइना खेल!
तिब्बती धर्मगुरु करमापा लामा यानी उग्येन त्रिनले दोरजी के बौद्ध मठ सं करोड़ों रुपया के विदेशी मुद्रा मिलला के बाद ई मामला गरमा गेल अछि जे ओ चीनी एजेंट छथिन्ह कि नहिं? बरामद भेल रकम के स्रोत के बारे मे कहल जा रहल अछि जे ई रकम चीन सं आएल अछि. ओना चीन कहलक अछि जे करमापा चीन के एजेंट नहि छथिन्ह. एहि मामला मे भारत सरकार के कइटा एजेंसी जांच मे जुटि गेल अछि.
ओना करमापा लामा करीब 12 साल पहिने 1999 मे अजीब तरीका सं चीन सं भागि क हिमाचल प्रदेश के धर्मशाला आबि गेल छलखिन्ह. तखने सं हुनकर संदिग्ध गतिविधिके देख क कहल जा रहल छल जे होए न होए हिनका भारत आबय मे चीन के हाथ अछि. ई सेहो जांचक विषय अछि. भ सकैत होए ई सिर्फ संदेह होए.
चूंकि धर्मशाला मे रहल वाला तिब्बती सभ चीन के खिलाफ आजादी के अभियान चलौने छथिन्ह... एहन मे चीन चाहैत अछि जे दलाई लामा के बाद हुनकर गद्दी पर कोनो एहन आदमी बैसय जे ओकर अपन होए. जेहि सं एहि आंदोलन पर पकड़ बनाएल जा सकय आओर इहो कहल जा रहल अछि जे दलाई लामा के बाद हिनके बैसय के संभावना छनि तेहि लेल चीन के एजेंट होए पर लोक के बेसि शक होए छनि.
करमापा सं मिलल धन के बाद इहो मामला जोर सं उठय लागल अछि जे कतहुं तिब्बती शरणार्थी के भेष मे चीन अपन लोक सभ के भेज भारत मे अपन आबादी त नहि बसा आओर बढ़ा रहल अछि. हिमाचल प्रदेश आओर पूर्वोत्तर भारत मे तिब्बती जनसंख्या काफी बढ़ि गेल अछि. एतबे नहि कई ठाम जमीन खरीदय के खबर सेहो मिल रहल अछि.
ई खबर सच सेहो भ सकैत अछि किएक त करमापा वाला मिलल रकम जमीन खरीदय लेल बैंक सं निकालल गेल से बताएल जा रहल अछि. एहि के बाद जांच मे आओर रकम बरामद भेल. जांच एजेंसी के जल्दी सं देखय पड़त जे एहि रकम के इस्तेमाल कतहुं देश के खिलाफ त नहि होए वाला छल. कहि ई तिब्बत के नाम पर चीन के खेल त नहि अछि?
चीन जेहि हिसाब सं तिब्बत मे अपन प्रभाव कायम करय लेल चीनी लोक सभ के बसा रहल अछि. ओहिना ओ अरुणाचल प्रदेश... हिमाचल प्रदेश आओर सिक्किम मे करि सकैत अछि. ओ एहि इलाका मे सेहो चीनी लोक सभ के भेज...एहि ठाम बसा... एहि ठामक रंग मे रंगि रहल होए त एहि मे कोनो अचरज नहि.
अखन बसताह आओर बाद मे इहे लोक सभ कहथिन्ह जे इ इलाका त चीन के अछि आओर हम चीनी छी. तखन भारत सरकार के लेल अजीब स्थिति... हालात बनि सकैत अछि. तिब्बती शरणार्थी के आड़ मे चीन अपन खेल त नहि खेल रहल अछि एहि पर देश के ध्यान देबाक चाही. मुदा सरकार के भ्रष्टाचार... घोटाला... महंगाई... किछ खास समुदाय के खुश करय सं फुर्सत मिलय तखन नहि.
देश के किछ इलाका मे तिब्बती सभ अपन-अपन मठ बना रहल अछि. बौद्ध धर्म के नाम पर तिब्बती सभ जेहि तरह सं जमीन खरीद रहल अछि. संस्था... संस्थान आओर मठ बना रहल अछि ओ संदेहक घेरा मे अछि. एहि सभ ठाम आन लोक नहि के बराबर जाए छथिन्ह आओर एहि सभ ठाम जाए वाला लोक पर हुनकर सभक खास नजर रहय छनि.
भारत मे ओतय सं आबय वाला लोक चाइना टाउन बना रहल अछि. जेहि हिसाब सं विदेश सं धन आबि रहल अछि ओहि के बल पर ओ नीक-नीक जमीन पर कब्जा करि रहल छथिन्ह. जमीन बेचय वाला सभ... भूमाफिया सभ सेहो पाई के लालच मे सही-गलत तरीका सं हिनका सभ के जमीन बेचबा द रहल छथिन्ह. कई इलाका मे एहन भ जा रहल अछि जे शरणार्थी के आबादी बेसि भ गेल अछि आओर लोकल...स्थानीय लोक कम.
स्थानीय लोक पाई...धन मिलला के बाद शहर के तरफ जा रहल छथिन्ह आओर लोकल स्तर पर विदेशी सभ जमीन खरीद अपना के भारतीय साबित करय पर लागल छथिन्ह. आओर इहे लोक सभ समय परला पर देश के खिलाफ जा सकैत अछि. एहन सिर्फ हिमाचल आओर पूर्वोत्तर भारतहिं मे नहि भ रहल अछि. दोसरो हिस्सा मे भ रहल अछि.
एहन हाल नेपाल सं लागल सीमा...बांग्लादेश सं लागल सीमा के संग सेहो अछि. काफी संख्या मे बांग्लादेशी आबादी राशन कार्ड बना... वोटर लिस्ट मे अपन नाम लिखा... जनगणना मे अपना के शामिल करा... जमीन खरीद... मकान बना अपना के भारतीय शामिल करय पर लागल छथिन्ह. आओर पांच- दस- पचास रुपया तक मे काज वाला कर्मचारी...बाबू हिनकर मददगार बनि जाए छथिन्ह.
चीन के संग देश के सीमा विवाद अखन धरि नहि सुलझल अछि. ओ कई इलाका पर अपन अधिकार जताबैत अछि. देश के लोक के नत्थी वीजा जारी करैत अछि. एतेक भेलाह के बादहुं देश के नेता... मंत्री आओर अधिकारी सभ एकरा जतेक गंभीरता सं लेबाक चाही नहि ल रहल छथिन्ह. ई एकदम सं खतरनाक स्थिति अछि.
एहन हाल अछि जे सभ पड़ोसी देश के संग सीमा वाला मामला बनल अछि. ढुलमुल रवैया के कारण पाकिस्तान... चीन... बांग्लादेश... आओर नेपाल सभ के संग किछ नहि किछ विवाद चलिते रहैत अछि. नेपाल सं लागल सीमा वाला इलाका सेहो काफी संवेदनशील बनल जा रहल अछि. सरकार अखन नहि जागल त फेर बड़ देर भ सकैत अछि.
अहां सभ सेहो सुतल नहि रहुं. सरकार के एहि बारे मे आगाह करैत रहिऔं. अपन-अपन इलाका मे एहन किछ भ रहल अछि त बताबैत रहिऔ. आखिर देश के लेल त देश के नागरिके नहि आंखि आओर कान होए छथिन्ह. अहां सभ नहि कहबन्हि... बतएबन्हि त फेर के कहथिन्ह. उठु.. जागु.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)

robotstxt: allowed

filter: keep


text: ।। की कहू आब ।। की कहू आब, किछु नय फुरैत अछि । घ'र आँगन मे भम्हटा पड़ैत अछि ।। कत' गेल साओन बसात ओ झकास । धूरा बनि सभतरि मनुक्खटा उड़ैत अछि ।। मजरक सुगंध ने, नेमोक फड़ । सभठाम देखू , अलकतरा जड़ैत अछि ।। तोड़ि-ताड़ि निज सम्बंधक डोर केँ । नोन-रोटी दिल्ली मे नवतुर हेरैत अछि ।। बूढ माइ बाप की पित्ती पित्तिआइनि । पोसल यौवन आब किछु ने बूझैत अछि ।। बिलखि रहल अछि मालजालक बथान । सहरी अनतहिया आब रिकसा ठेलैत अछि ।। बिलटि रहल अछि खेत-बारी खरिहान । ह'र बला हाथ आब बेलचा उघैत अछि ।। मधुर ने नेह रहल, ने समांगक प्रीति । दोआरि पर जातिक जिंजीर चढैत अछि ।। आँगन मे भाउज, ने दलान पर भाइ । गाम मे गमक ने, सहर महकैत अछि ।। की कहू आब, किछु नय फुरैत अछि । घ'र आँगन मे भम्हटा पड़ैत अछि ।। Tel: 9532877302 [email protected]


text:
‘आब औद्योगिक क्षेत्र फस्टाइ’
पहुरा समाचारदाता
टीकापुर, ७ अगहन । उद्योग, वाणिज्य तथा आपूर्तिमन्त्री लेखराज भट्ट कैलालीमे औद्योगिक क्षेत्र फस्टैटी जैना बटैले बाटै ।
कोरोनाके कारण प्रभावित यी क्षेत्रमे औद्योगिक विकास ढिरेसे फस्टैटी जैना बटाइल हुइट । उहाँ कैलालीके टीकापुरमे रहल खाद्य गोदामके शनिच्चरके अवलोकन करटी औद्योगिक क्षेत्रके विकासमे सरकारसे उच्च प्राथमिता डेहल जानकारी डेलै । उहाँ टीकापुरमे मैदा कम्पनी ओ बर्दियाके राजापुरमे चिउरा मिल सञ्चालन कैना तयारी हुइल बटैलै ।
‘लम्की, टीकापुर, नारायणपुर, खक्रौलासंगे हुलाकी सडक जोरल ओरसे यहाँके उद्योग व्यापार फस्टाइ । यम्ने फेन यी क्षेत्रमे सार्वजनिक जग्गाके फेन कमी नाइहो,’ मन्त्री भट्ट कहलै, ‘सडक सञ्जाल अव्यवस्थित रहल ओरसे व्यवस्थित कैना जरुरी बा । सडक व्यवस्थित हुइलेसे टीकापुर क्षेत्रके सम्भावना ढिउर बा ।’
कार्यक्रममे टीकापुर नगरपालिके प्रमुख तपेन्द्रबहादुर रावल टीकापुरमे फ्लोर मिल ओ औद्योगिक क्षेत्र सञ्चालन कैना आग्रह करल रहिट ।


text:
रामबाबू सिंह
मधेपुर । मोदी सरकारकें वर्तमान पारीक अंतिम आम बजट सँसदमे प्रस्तुत कएल गेल। ई बजट आम जनताकेँ कसौटी पर कसगर सिद्ध भेल आ कि नै से तँ रामहि जानथि कारण जतय बड़का बड़का अर्थशास्त्रकें निपुण लोकनि कोनो निष्कर्ष धरि नै पहुँच सकथि ओतय हम कोन खेतक मुरई? जतेक मुँह ओतेक बात सुनल आ बुझल जाइए आ ओतबे फराक। मुदा एकटा सामान्य नागरिक होयबाक नाते अपन मन्तव्य अहि सन्दर्भमे जरूर चेपS चाहब। चेपब अहि द्वारे कि ई हमर जन्मसिद्ध अधिकार अछि आ कर्तव्यक जँ बात करि तँ तकर वोध किछुए दिन पहिने माननीय करौलनि।
कर्तव्यवोध सँ हालिया साहेब जीक साक्षात्कार मोन पड़ि गेल। रोजगारकेँ मुद्दा पर बेबाक भ ओ बजलाह जे देशक पढ़ल लिखल प्रवीण युवा वर्ग हाथक सफाई सेहो देखा सकैए छथि। अहिसँ 65% युवावर्ग हस्त कलामे सिद्धस्त सेहो भ जएताह संगहि छोटछिन ढऊआ कौड़ीसँ अप्पन व्यवसाय साहेब सनक लोकक बाम दहीनमे पकौड़ा छानिक सेहो लगा सकैए। साहेब केर तँ खुनमे व्यापार छनि से कएको बेर स्वयं उद्धोषन कए चुकलाह अछि। मुदा देशमे व्यापारक स्थिति जाहि तरहे पाताललोकमे सनहिआयल जा रहल अछि से देखि ओंघायल अहिरावणक निनि सेहो उचटि गेल हेतनि मुदा हाय रे करम आँखिक सोझामे तबाह होयत व्यवसाय एतहुका कुम्भकरणकें नै सुझैत छनि। ओ तँ एकरा अपन उपलब्धि बुझि उत्सव मनबैत अछि। वास्तवमे ‘विनाशकाले विपरीत बुद्धि” एकरे कहल जाएत अछि। सम्प्रति देशमे व्यापारक एहन कोनो क्षेत्र नै जतय मरघट सन दृश्य नै देखल जाइत होय, परञ्च अहि सन्दर्भमे सरकारक सोच पर एकटा आरो कहबि मोन पड़ैत अछि जे ” किदन फटे तँ मल्हार गबै”।
देशक बजटके 68% सँ बेसी केवल जनताकेँ जेबीए सँ टैक्स स्वरूप कटैत अछि। अहि देशक लोक पकौड़ा बेचय वा अपन देहक खून सरकारकेँ मतलब खाली टैक्स सँ रहैछ। सुविधाकें नाम पर केवल घोषणाक झुनझुना हाथमे धरा दैत अछि बस। सरकारकेँ अहाँ परजीविक पर्याय कहि सकैत छी। अपनहुँ पेटक जोगार जँ ओ सभ कमा लिए तँ देश पर उपकार तँ होइतहि संगहि आम लोक सेहो हिनकर सभक कृतज्ञ होयतै।
देशक अतेक बड़का संसाधनकेँ उपयोग अपन पसिनके लोकक बीच बानर जकाँ बाँटि दैत अछि मुदा स्वयं देशहितमे किछु कमउताह से नहि होयत छनि। अगबे टैक्स कोना बेसी सँ बेसी असुली कएल जाए ताहिलेल दुनिया भरिक अर्थशास्त्रिक भजारक जमघट लगेने रहैत अछि। मुदा टैक्स कम आ आम लोक एकर बोझ तर नै पिसाई ताहिलेल कियो नैS सोचैत अछि?
एखन टैक्स मुक्त देश सऊदी अरब, तेलक दाम ऊपर नीचा सँ होयत प्रभावकेँ संतुलित करय लेल बिलियन डॉलर केर व्यवसायिक प्रोजेक्ट पर काज कS रहलैए जाहिसँ भविष्यमे निफिकिर भ रहि सकैए। सीखबाक बेगरता अछि, बुद्धिमान तँ तन मन धनसँ रावणो रहय मुदा अहंकारीक अज्ञानता सँ अपन समस्त कुलक ‘खोप सहित कबूतराय नमः” करा श्रधांजलि द अपनो चलि गेलाह।
इच्छाशक्तिक घोर अभाव केवल एकमात्र कारण अछि। रेलवे लग अथाह संसाधन अछि जे बेच सँ नीक ओकर आर्थिक रुपे विकास कएल जाए। देशक पर्यटन स्थल पर काज कएल जाए। हजारो करोड़क आईपीएल मे नीलामी सँ खूब धन बटोरि सकैए छथि मुदा ओतय साँप सूँघि जाएत छनि। लाखो करोड़क कर्जा ल क बुलेट ट्रेन गुजरातमे थुथुन चमकेबासँ पहिने ओहि रुपैयाक निवेश रोजगारमूलक होय ताहि पर सोचथि। मतलब कमेबाक काज केवल आम जनता टाकेँ नैS अपितु देशक सरकारकेँ सेहो सोच होयबाक चाहि आ से एहन तरहक सोच विकसित करबाक मानसिकता कहिया धरि आओत से चिंतनीय अछि?
अमेरिका केर हमर धरती उर्वरता सँ भरपूर देखाइत अछि। दुनियामे हमर देश अवसरक देश अछि आ से सुनि हम आत्ममुग्ध आ आह्लादित होयत रहैत छी मुदा ई अवसर हमरा सभकें किएक नैS सूझि रहल अछि? खाली खैरात कतेक कोना आ कतयसँ भेट जाए ताहिलेल खकटल रहला सँ देश विश्व गुरु बनि जेतै कि? नित नवका नवका बात सुनैत छी अहिबेर एक तँ शेयर बजारकें निवेश पर सालमे 15% टैक्स काटत आ दोसर एखन धरि मिडिल क्लास केर की परिभाषा होइछ से आदरणीय वित्त मंत्री जीकेँ नहि बुझल छनि।


text:
18
स्वर्गक राज्य मे के छोट, के पैघ?
(मरकुस 9:33-37, 42-48; लूका 9:46-48; 17:1-2)
1 ओही समय मे शिष्य सभ आबि कऽ यीशु सँ पुछलथिन, “स्वर्गक राज्य मे सभ सँ पैघ के अछि?” 2 यीशु एक छोट बच्चा केँ अपना लग बजा कऽ हुनका सभक बीच ठाढ़ करैत कहलथिन, 3 “हम अहाँ सभ केँ सत्य कहैत छी जे, जाबत तक अहाँ सभ बदलि कऽ बच्चा सभ जकाँ नहि बनि जायब ताबत तक स्वर्गक राज्य मे कहियो नहि प्रवेश करब। 4 तेँ, जे केओ नम्र बनि अपना केँ एहि बच्चा जकाँ छोट बुझैत अछि, से स्वर्गक राज्य मे सभ सँ पैघ अछि। 5 जे केओ हमरा नाम सँ एहन छोट बच्चा केँ स्वीकार करैत अछि से हमरा स्वीकार करैत अछि। 6 मुदा ई बच्चा सभ जे हमरा पर विश्वास करैत अछि, ताहि मे सँ जँ एकोटा केँ केओ पाप मे फँसाओत, तँ ओहि फँसौनिहारक गरदनि मे जाँतक पाट बान्हि कऽ अथाह समुद्र मे डुबा देल जाइक, से ओकरा लेल नीक होइत।
7 “पाप मे फँसाबऽ वला बात सभक कारणेँ संसार पर कतेक कष्ट औतैक! पाप मे फँसाबऽ वला बात सभ तँ रहबे करत, मुदा धिक्कार ताहि मनुष्य केँ जकरा द्वारा ओ बात सभ अबैत अछि!
8 “जँ अहाँक हाथ वा पयर अहाँ केँ पाप मे फँसबैत अछि तँ ओकरा काटि कऽ फेकि दिअ। दूनू हाथ-पयरक संग अनन्त समय तक जरैत रहऽ वला आगिक कुण्ड मे फेकि देल जायब, अहाँक लेल ताहि सँ नीक ई जे लुल्ह-नाङड़ भऽ कऽ जीवन मे प्रवेश करू। 9 आ जँ अहाँक आँखि अहाँ केँ पाप मे फँसबैत अछि तँ ओकरा निकालि कऽ फेकि दिअ। दूनू आँखिक संग नरकक आगि मे फेकि देल जायब, अहाँक लेल ताहि सँ नीक ई जे कनाह भऽ कऽ जीवन मे प्रवेश करू।
हेरायल भेँड़ाक दृष्टान्त
(लूका 15:3-7)
10
“अहाँ सभ एहि पर ध्यान राखू जे एहि बच्चा सभ मे सँ एकोटा केँ तुच्छ नहि बुझब। हम अहाँ सभ केँ कहैत छी जे, स्वर्ग मे एकर सभक रक्षा कयनिहार दूत सभ सदिखन हमर स्वर्गीय पिताक मुँह दिस तकैत रहैत छथि। 11
[मनुष्य-पुत्र हेरायल सभ केँ बचयबाक लेल आयल छथि।]*
12 “अहाँ सभ की सोचैत छी? जँ ककरो लग एक सय भेँड़ा छैक आ ओहि मे सँ एकटा भेँड़ा भटकि जाइक, तँ की ओ अपन निनान्नबे भेँड़ा केँ पहाड़ पर छोड़ि कऽ ओहि भटकल भेँड़ा केँ खोजबाक लेल नहि जायत? 13 हम अहाँ सभ केँ सत्य कहैत छी जे, जँ ओ ओकरा भेटि जयतैक, तँ ओहि निनान्नबे भेँड़ाक कारणेँ, जे नहि भटकल छलैक, ताहि सँ बेसी आनन्द ओकरा एही भेँड़ाक कारणेँ होयतैक। 14 एही तरहेँ स्वर्ग मे रहऽ वला अहाँ सभक पिताक इच्छा ई छनि जे एहि बच्चा सभ मे सँ एकोटा नष्ट नहि होनि।
दोषी भायक संग उचित व्यवहार
15
“अहाँक भाय जँ अहाँक संग†
अपराध करय तँ असगरे ओकरा लग जाउ आ एकान्त मे ओकर दोष ओकरा बुझा दिऔक। ओ जँ अहाँक बात सुनलक, तँ एकटा भाय अहाँ केँ फेर भेटि गेल से बुझू। 16
मुदा जँ ओ अहाँक बात नहि सुनैत अछि तँ अपना संग एक-दू आदमी केँ लऽ कऽ जाउ आ ओकरा बुझबिऔक, जाहि सँ, जहिना धर्मशास्त्र मे लिखल अछि, ‘हर बात दू वा तीन साक्षीक गवाही पर आधारित रहय’।‡ 17
मुदा ओ जँ ओकरो सभक बात सुनबाक लेल तैयार नहि भेल, तँ तकर जानकारी विश्वासी मण्डली केँ दिऔक। आ जँ ओ विश्वासी मण्डलीक बात सेहो नहि सुनत, तँ ओकरा संग एहन व्यवहार करू जेना ओ अविश्वासी वा कर असूल कयनिहार ठकहारा होअय। 18
हम अहाँ सभ केँ कहैत छी जे, अहाँ सभ जे किछु पृथ्वी पर बान्हब, से स्वर्ग मे बान्हल गेल रहत, आ जे किछु अहाँ सभ पृथ्वी पर खोलब से स्वर्ग मे खोलल गेल रहत।
19 “हम अहाँ सभ केँ एकटा इहो बात कहैत छी जे, एहि पृथ्वी पर जँ अहाँ सभ मे सँ केओ दू गोटे कोनो बातक लेल एक विचारक भऽ कऽ विनती करब, तँ हमर पिता जे स्वर्ग मे छथि, तिनका द्वारा ओ बात अहाँ सभक लेल पूरा कयल जायत। 20 किएक तँ जतऽ दू वा तीन व्यक्ति हमरा नाम सँ एक ठाम जमा होइत अछि, ततऽ हम ओकरा सभक बीच उपस्थित छी।”
क्षमाक कोनो सीमा नहि
21 तकरबाद पत्रुस यीशु लग आबि कऽ पुछलथिन, “यौ प्रभु, हमर भाय जँ हमरा संग अपराध करय तँ कतेक बेर हम ओकरा क्षमा करैत रहिऐक? की सात बेर तक?” 22 यीशु कहलथिन, “हम तँ कहैत छी, सात बेर नहि, बल्कि सात सँ सत्तरिक जे गुणनफल होयत ततेक बेर।
23 “कारण, स्वर्गक राज्यक तुलना एहन राजा सँ कयल जा सकैत अछि जे अपन राज्यक कर्मचारी सभ सँ हिसाब-किताब लेबऽ चाहलनि। 24 जखन ओ हिसाब-किताब लेबऽ लगलाह तँ हुनका लग एक कर्मचारी केँ लाओल गेल, जकरा पर दस हजार सोनक रुपैया ऋण छलनि। 25 ओहि कर्मचारी लग ऋण सधयबाक लेल किछु नहि छलैक तेँ ओकर मालिक आज्ञा दऽ देलथिन जे, एकरा, एकर स्त्री आ बाल-बच्चा केँ और एकर सभ सामान बेचि कऽ एकरा सँ ऋण असूल कयल जाय। 26 ई सुनि ओ कर्मचारी अपना मालिकक पयर पर खसि कऽ विनती करऽ लागल जे, ‘यौ सरकार, धैर्य राखल जाओ, हम अपनेक सम्पूर्ण ऋण सधा देब।’ 27 मालिक ओकरा पर दया कऽ कऽ ओकरा छोड़ि देलथिन आ ओकर सम्पूर्ण ऋण माफ कऽ देलथिन। 28 मुदा ओ कर्मचारी जखन ओतऽ सँ बाहर भेल तँ ओकरा संग काज करऽ वला एक दोसर कर्मचारी भेटलैक जे ओकरा सँ एक सय तामक रुपैया ऋण लेने छलैक। ओ ओकरा पकड़ि कऽ गरदनि चभैत कहलकैक, ‘जे किछु तोरा पर हमर ऋण अछि, से तुरत ला!’ 29 ओ कर्मचारी ओकरा पयर पर खसि कऽ विनती करऽ लागल, ‘धैर्य राखू, हम अहाँक ऋण सधा देब।’ 30 मुदा ओ नहि मानलक आ जा कऽ ओकरा जहल मे रखबा देलकैक जे जाबत तक ऋण नहि सधाओत ताबत तक जहल मे रहओ। 31 ई देखि दोसर कर्मचारी सभ केँ बहुत दुःख भेलैक आ ओ सभ जा कऽ सम्पूर्ण घटना मालिक केँ कहि सुनौलकनि। 32 तकरबाद मालिक ओहि कर्मचारी केँ बजबा कऽ कहलथिन, ‘है दुष्ट नोकर, तोँ हमरा सँ विनती कयलेँ तँ हम तोहर सम्पूर्ण ऋण माफ कऽ देलिऔक। 33 तँ की ई उचित नहि छल जे जहिना हम तोरा संग दया कयलिऔ, तहिना तोहूँ अपन संगी-कर्मचारीक संग दया करिते?’ 34 मालिक केँ ओहि कर्मचारी पर बहुत क्रोध भऽ गेलनि आ ओ ओकरा दण्ड देबाक लेल जहल मे पठबा देलथिन जे जाबत तक ओ पूरा ऋण सधा नहि दय ताबत तक जहल मे रहओ। 35 तेँ जँ अहूँ सभ अपना भाय केँ हृदय सँ क्षमा नहि करबैक तँ हमर स्वर्गीय पिता अहूँ सभक संग ओहने व्यवहार करताह।”


text: पटना। बिहार सरकार राज्य क लगभग 5000 दलित क पुनर्वास क लेल 15 करोड़ टका क वित्तीय सहायता उपलब्ध करउलक, जे अखनि सेहो मैला ढोबै कए लेल अभिशप्त अछि। अनुसूचित जाति आ जनजाति कल्याण विभाग क प्रधान सचिव केपी रामय्या कहलथि जे दू वर्ष पहिने केंद्र सरकार द्वारा एहि कए पूरा तरह बंद करबाक संबंधी निर्देश जारी कएल गेल छल, मुदा राज्य मे इ प्रथा जारी अछि। रामय्या कहलथि जे आब राज्य सरकार इ नारकीय काज मे लागल लोक क पुर्नवास क लेल शुरू हुए वाला विशेष योजना क द्वारा एहि प्रथा कए पूरी तरह स उन्मूलन करबाक लेल प्रतिबद्ध अछि। 1996 क एकटा आधिकारिक सर्वेक्षण क अनुसार बिहार क विभिन्न इलाक मे 10,641 लोक मैला ढोबाक नारकीय काज मे लागल छल, मुदा दलित क बीच काज करै वाला स्वैच्छिक संस्था क अनुमान क अनुसार लगभग 20,000 लोक एहि तरह क नारकीय काज करैत अछि। इ लोक सफाई काज क संग-संग मानव मल-मूत्र क सफाई आ सिर पर रखि कए बाहर फेंकबाक काज सेहो करैत अछि।


text:
बिहार मे दोसर चरणक लेल 17 जिलाक 94 सीट पर मंगलदिन कें वोटिंग भेल। अहि बीच जदयू नेता वा बिहार सरकारक मंत्री नीरज कुमार नेता प्रतिपक्ष तेजस्वी यादव कें खिलाफ चुनाव आयोग पहुंचला, जतय ओ आरोप लगओलनि जे तेजस्वी अपन चुनावी हलफनामा मे संपत्ति कें ल’ जे जानकारी देलनि, ओ गलत अछि आ एकर जांच कयल जाय।
शिकायत दर्ज करेलक बाद जदयू नेता नीरज कुमार कहलनि जे चुनाव आयोग हमरा भरोसा देलक जे अहि संबंधक जानकारी केंद्रीय चुनाव आयोगक समक्ष राखल जायत ओकर बाद विधि सम्मत कार्रवाई सेहो कयल जायत।
कही दी जे सोमदिन राजद कें ओर सं 10 लाख रोजगार देबाक चुनावी वादा पर एनडीए नेता तेजस्वी यादव कें आड़े हाथ लेने अछि। कहलनि जे जिनका बजट कें बारे मे मालूम नहि अछि, जे प्रदेशक बजट धरी नहि पढ़ने अछि, ओहि नौवीं फेल आदमी बिना किछु सोचले रोजगार कें खोखला वादा क’ देलनि। सरकार सभ’ कें नौकरि नहि दैत अछि। सरकार एहन काज करैत अछि जे लोकक रोजगार भेटय। एहन नीति बनैत अछि जे निवेश बढ़य।
ओतय राजद कें राष्ट्रीय उपाध्यक्ष सह पूर्व मंत्री शिवानंद तिवारी कहलनि जे बिहारक चुनाव अभियान मे प्रधानमंत्री जी बेरोजगारी कें सवाल पर मौन किएक धारण केने छथि। आखिर बिहार मे चुनावक मुद्दा त’ बेरोजगारी बनल अछि। कहलनि जे तेजस्वी कें सभा मे युवा कें अपार समूह बेरोजगारी कें मुद्दा पर अपन उपस्थिति द्वारा समर्थन कें इजहार क’ रहल अछि मुदा प्रधानमंत्री जी अखन धरी सभा मे बेरोजगारी कें सवाल पर मौन छथि। शिवानंद तिवारी कहलनि जे चंपारण कें चुनावी सभा मे ओ 370, राम मंदिर, नागरिकता कानून मे संशोधन कें चर्चा केलनि मुदा बेरोजगारी कें सवाल पर ओ मौन रहला।


text:
एहि दौरान किसान सभ बिहार सरकार पर आरोप लगबैत कहलनि कि दोसर राज्य सभक किसान के कृषि ऋण माफ भ' चुकल अछि। जखनकि केंद्र सरकार एवं राज्य सरकार बिहार के किसान सभक संग सौतेला व्यवहार क' रहल अछि। एहिठामक किसान बर्बाद आओर तबाह भ' रहल छथि।
प्रदर्शनकारी सभक कहब अछि कि प्रखंड सँ ल'क' पटना आ दिल्ली केर गद्दी पर बैसल विकास पुरुष क' समस्तीपुर जिलाक किसान सभ अप्पन समस्या सँ अवगत करौलनि। मुदा किनको ध्यान एहि दीस नहि गेल। एहिलेल परेशान भ' पूरा जिलाक किसान एकजुट भ' मुसरीघरारी थाना के अकलू चौक राष्ट्रीय राज मार्ग एनएच 28 पर अनिश्चित कालीन सत्याग्रह आंदोलन पर बैसल अछि।
आंदोलनकारी सभक कहब अछि कि जाधरि हिनका सभक मांग पूरा नहि होयत, ताधरि ई सड़क सँ नहि हटता। एहि दौरान घटनास्थल पर मुसरीघरारी थाना के पदाधिकारी अप्पन दलबल के संग देखकर देलनि, मुदा किसान सभक तामस देख कुनू अधिकारी द्वारा सत्याग्रह पर बैसल किसान सभसँ बात करबाक हिम्मत नहि देखौलनि। ओतहि, एनएच 28 पर गाड़ी सभक कतार लगातार बढ़ते जे रहल अछि आओर किसान सभक संख्या सेहो लगातार बढ़ते जे रहल अछि।


text:
पटना. कर्मचारी भविष्य निधि संगठन (इपीएफओ) बिहारक अपन सदस्यके कोरोनाक कारण उत्पन्न संकटक सोझाँ करबामे मदतिक लेल एखन धरि 34,260 निकासी दावाक निबटारा कयलक अछि. एहि केर अंतर्गत इपीएफओ 63 करोड़ 77 लाख 84 हजार 425 करोड़ टाका बाँटलक.
इपीएफओ एकर जनतब साझा कयलक अछि. प्रधानमंत्री गरीब कल्याण योजनाक अंतर्गत सरकार कोविड-19 केर संकटपूर्ण स्थितिमे वापसी नहि करय वला एडवांस भुगतान योजनाक प्रावधान कयलक. इ योजना अप्रैलमे शुरू भेल अछि.
एहि केर अंतर्गत इपीएफओ अंशधारक अपन भविष्य निधि खाताक कुल जमा कयल आधा राशि अथवा तीन मासक मूल वेतन (मूल वेतन जमा महगी भत्ता) मे स’ जे कम होअय, केर निकासी क’ सकैत अछि.
इपीएफओ अंचल कार्यालयक अपर केंद्रीय भविष्य निधि आयुक्त (बिहार-झारखंड) राजीव भट्टाचार्य बतओलनि जे सामाजिक सुरक्षाक मुहिम आगू बढ़बैत इपीएफओ कोविड-19 महामारीक बाद स’ एखन धरि लगभग 34,260 दावाक निबटान क’ लगभग 63.77 करोड़ टाका बाँटलक.
भट्टाचार्य बतओलनि जे इपीएफओ कोविड-19 संबंधित परेशानीके देखैत भविष्य निधिक निकासीक दावाक निबटानक लेल बेसी स बेसी तीन दिनक समय सीमा तय कयलक अछि.


text:
बिहार कें डीजीपी कें नून-रोटी खेबाक आ चक्की पिसबाक बात सं कहीं अहाँ चकरा त’ नै गेनाउ। अहि सं पहिने जे एकर कोनो दूसर संदर्भ निकलय, हम अतय स्थिति स्पष्ट क’ द’ रहल छी। बिहार पुलिस कें मुखिया गुप्तेश्वर पांडेय रैबदिन कें राइत पश्चिम चंपारण पहुंचल छला। भोर मे बेतिया मे ओ वरीय पुलिस अधिकारि कें संग बैठक केलनि। कानून व्यवस्था क’ दुरुस्त करबाक लेल जरूरी निर्देश देलनि।
कोरोना कें बढ़ैत संक्रमण क’ देखैत लोक क’ केना मास्क पहिरि आ शारीरिक दूरी कें पालन करबाक लेल प्रेरित केनाइ अछि, एकरा बारे मे विस्ताार सं बतओलनि। एकरा बाद डीजीपी सहोदरा थाना कें कटरा गांव मे पहुंचला। आजादी कें बाद सं अखन धरि अहि गांव कें कोनो भी व्यक्ति मुकदमा करबाक लेल थाना मे नै आयल अछि। एकरा बाद ग्राम भ्रमण पर निकलला। अहि बीच ग्रामीण हरि नारायण महतो कें दरवाजा पर रुकला। ओतय ठार चंपा देवी सं ओ आजुक बनल भोजन कें बारे मे पूछलाथ। चंपा देवी रोटी बनबाक बात कहलि। ओ रोटी कें संग नून-मिरचाइ मंगलाथ आ आनंद सं खेलैथ। अहि दौरान जखन हुनकर नजैर चक्की पर पड़ल त’ ओकरो घुमेला।


text:
धनगढी–११ के कार्यालय भवन शिलान्यास
पहुरा समाचारदाता
धनगढी, १६ असार । धनगढी उपमहानगरपालिका वडा नम्बर ११ के वडा कार्यालय भवनके सोम्मार शिलान्यास करल बा ।
धनगढी उपमहानगरपालिकाके प्रमुख नृपबहादुर वड भवनके शिलान्यास करल रहिट । ८५ लाखसे ढेरके लागत स्टीमेटमे निर्माण हुइटी रहल वडा कार्यालय भवन एक बर्ष भिटर निर्माण सम्पन्न हुइना करके ठेक्का सम्झौता करल बा ।
नगरप्रमुख नृपबहादुर वड नगरके सक्कु १९ वडा कार्यालय मध्ये अधिकांस वडाके भवन निर्माण सम्पन्न हुसेकल बटैलै । बाँकी वडाके वडा कार्यालय भवनफे निर्माण कार्य अपने कार्यकाल भिटर सम्पन्न कैना नगरप्रमुख वड बटैलै । वडा कार्यालय व्यवस्थित नइहुइटसम वडा तहके कार्य सम्पादन व्यवस्थित हुई नइसेकी नगरप्रमुख वड कहलै, टबमारे पूर्वाधार निर्माण प्राथमिकतामे पारल हुई ।


text:
स्रोत: सुभाषचंद्र झा, सहरसा द्वारा पठायल गेल एक पेपर कटिंग
(संभवत: दैनिक जागरण मे प्रकाशित मैथिली हास्य-परिहास लेख)
लेखक – केदार कानन
अकावतीक खिस्सा
अकावती मसोमातक खिस्सा मोन पड़ैत अछि। छोट रही तँ पीसी कहैत छलि जे एक दिन नौ बजे राति मे अकावती मरि गेली। आंगन मे कन्नारोहट शुरु भेल। दू-तीन घंटा कानला बाद सभ क्यो लहास के अगोरने भोर कयलक। दोसर दिन एगारह बजे सभ क्यो अकावतीक खाट पर लदने कबरगाह गेल। माटि कोड़ल जाय लागल। आब अकावती के माटि तर मे देबाक तैयारी शुरुए भेल रहय कि ओ या अल्लाह या अल्लाह कहैत उठि क बैसि गेली।
अधिकांश लोक भूत-भूत कहैत कबरगाह सँ पड़ायल। सभके चकबिदोर लागि गेलै, ई कोना भेलै आखिर? मुदा धीरे-धीरे सब किछु सामान्य भेल आ लोक मानि लेलक जे अकावतीक औरदा खटायल नहि रहै तें घुरि क चलि आयल। अकावती सेहो रस ल क खिस्सा सुनबैत छलि। हम सभ पुछियै – दीदी कोना घुरि क चल अयलीह गै? अकावती कहब शुरु करय –
‘बौआ गेलियै ने अल्लाह मियां के घर तँ ओ कहलखिन – अकावती एतेक सकाले तों कियैक आबि गेलही। एखन तोहर टेम नहि भेल छौ। एखन जो। हम की करितियै? बौआ भरि राति तैँ बाटि मे लागि गेल। एहि जग्गह तों ओ छैक। जगमग करैत इजोत। खूब नीक-नीकुत खाय लेल मिलल। पानि केहन मीठ रहै, की कहबौ। तेहने महमह करैत फूल-पातीक जंगल। पहाड़-नदी। कलकल-छलछल करैत पानि। ह’ ह’ कए बहैत हवा। मोन नै होय जे गाम घुरी। लेकिन अल्लाह मियां के हुकुम रहै, जो, तोहर टेम नहि पुरलौ-ए। तैं बौआ, आब पड़लै। कहि क’ अकावती चुप भ’ जाइ। फेर सबहक चेहरा पर पसरल विस्मय-शंका-जिगेय्सा देखि तरे-तर मुस्की छोड़य। फेर आंगन मे बैसि ओ भरि पेट खाय आ लाठीक बलें ठुक-ठुक करैत अपन घर चलि जाय। ई लगभग प्रत्येक दुपहरियाक खिस्सा रहैक आ हमर सभक मनोरंजनक हिस्सा। ओ जहिया आबय हम सभ यैह प्रश्न पुछियै आ ओकर सधल सम्हरल यैह उत्तर होइत छलै। हम सभ जनै छी जे निष्प्राण रोगी के सांस बन्न भेला पर मुंह मे मुंह द क सांस देल जाइ छै, छाती पर मशीन सँ दबाव देल जाइत छै आ एहि क्रिया सँ कोनो-कोनो रोगीक सांस घुरि अबैत छैक, देह मे प्राण घुरि अबैत छैक। एहिना किछु अकावतीक संग भेल हेतैक की? ओकर टूटल सांसक ताग फेर कोना जुड़ि गेलैक, से सोचि आइयो छगुन्ता लगैत अछि। अल्लाह मियांक घर सँ घुरलाक बाद तीन चारि वर्ट ओ आरो एहि नश्वर जीवनक भोग केलनि। अपन सुख सेहन्ता पूरा केलनि। आइ एते दिनक बाद अकावती दीदी कियैक मोन पड़लीह, नहि जानि। भूकंप मे एतेक रास भेल असामयिक आ दर्दनाक मृत्युक हाहाकार तँ नहि एकर कारण थिक…..।


text:
कैल्ह, अपना वार्ड के जनता के बीच जेबाक हेतु एकटा रैली'क आयोजन केने छलाह जाहि मे दिल्ली सँ बीरबल यादव, रणजीत लाल दास आ रोहित यादव मुख्यरूप सँ आमंत्रित छलाह।
भेटल खबैर के अनुसार, कैल्ह के रैली'क नेतृत्व बीरबल यादव केलैन्ह आ क्षेत्र के जनता सँ सचिन्द्र कुमार के लेल वोट'क संग मिथिलाराज्य पर समर्थन सेहो मंगलन्हि। मिथिलाराज्य पर उम्मीदवार सचिन्द्र कुमार के संग संग हुनक सैकड़ो समर्थक एक्के संग हुंकार भैरि कs अप्पन समर्थन देलाह आ रैली'क दौरान मिथिलाराज्य के समर्थन मे जगह-जगह नारेबाजी आ पोस्टरबाजी सेहो भेल।
आँहा सभ के बता दी जे आब चंडीगढ़ देश के एहन प्रमुख चारिम राज्य भs गेल जाहिठाम मिथिला के बाहर प्रवासी मैथिल सभ मिथिलाराज्य हेतु अहितरहक कार्यक्रम कलैन्हि अछि। अहि सँ पहिले अहि सूचि मे कलकत्ता, दिल्ली आ मुम्बई प्रमुख छल। कैल्ह के अहि रैली मे बीरबल यादव, रोहित यादव, रंजीत लाल दास, सुचिन्द्र कुमार, अमित वर्मा, विजय यादव, राम सुफल यादव, जयराम शर्मा, ललित महतो, शीतल प्रसाद सिंह, गंगा प्रसाद महतो के संग संग सैकड़ो समर्थक शामिल छलाह।


text:
पटना मे उग्र विरोध प्रदर्शन आओर रेलवे के चक्का जाम क' रहला पप्पू यादव कहलनि कि नीतीश कुमार संविदा कर्मी केर मांग नहि मानता तेँ हमरा सभक पार्टी मार्च महीना मे विधानसभा केर घेराव करि सदन मे सेहो घुसत। पप्पू यादव मुख्यमंत्री नीतीश कुमार क' ललकारैत कहलनि कि हिम्मत अछि तेँ जतेक गोली चलवा सकैत छी चलवा लेब।
पप्पू यादव सरकार पर निशाना साधैत मेडिकल माफिया पर तंज कसैत कहलनि कि बाइपास पर जतेक फर्जी नर्सिंग होम अछि, ऐही मे इंस्पेक्टर, गुंडा आओर सरकारक माफिया पैसा वसूली करबाक काज करैत अछि। दू दिन धरी शव हॉस्पिटल मे पड़ल रहैत अछि आओर अस्पताल वाला माँ आ बेटीक शव नहि दैत अछि।
पप्पू यादव आरोप लगेलनि कि बिहार मे स्वास्थ्यक स्थिति बेहाल अछि आओर सरकार संविदा एएनएम कर्मी सभकेँ बर्खास्त क' रहल अछि। आर-पारक लड़ाई केर मूड मे सांसद पप्पू यादव कहलनि कि पटना के राजेंद्र नगर स्टेशन पर ट्रेन जाम करि पार्टी संदेश द' रहल अछि।
अपने क' बता दी कि पप्पू यादव केर नेतृत्व मे जन-अधिकार पार्टी समान काजक बदला समान वेतन, दलित पर बढैत अत्याचार आओर परीक्षा मे भ' रहल धांधली केर खिलाफ कैल्हि रवि दिन पूरा बिहार मे रेल चक्का जाम केलनि। ऐही दौरान पैसेंजर ट्रेनक संगे - संग पटना कोटा एक्सप्रेस क' सेहो रोकल गेल छल।


text:
पटना । मुख्यमंत्री नीतीश कुमार बिहार क लेल केंद्र सरकार स 20 हजार करोड़ टका क खास पैकेज क मांग केलथि अछि। संगहि, कुमार केंद्र स बिहार कए विशेष राज्य क दर्जा देबाक मांग एक बेर फेर दोहरेलथि अछि। मुख्यमंत्री वित्त मंत्री प्रणब मुखर्जी क संग मुलाकात क दौरान 13म वित्त आयोग क सिफारिश मे सूबा क घटैत हिस्सा क मुद्दा सेहो उठेलाह। नीतीश कुमार वित्त मंत्री कए बिहार क मांग स संबधित एकटा ज्ञापन सौंपलाह। ज्ञापन मे कुमार कहला- बिहार मे प्रति व्यक्ति आय वित्त वर्ष 2007-08 मे 9,617 टका छल, जे एहि साल 12,618 टका रहबाक उम्मीद अछि। हालांकि, हम एखनो 25,494 टकाक राष्ट्रीय प्रति व्यक्ति आय क औसत स काफी पाछु छी। एकरा बढ़ेबा लेल हमरा निजी निवेश क संग-संग सरकारी निवेश मे सेहो इजाफा करबाक जरूरत अछि। एकरा लेल हमरा पिछड़ा क्षेत्र सहायता कोष (बीआरजीएफ) स 12म योजना क तहत केंद्र सरकार स सब साल 4,000 करोड़ टकाक जरूरत अछि। नीतीश कहला- राज्य मे निजी निवेश कए बढ़ावा देबा लेल हमरा विशेष राज्य क दर्जा क दरकार अछि। एहि स निवेशक बिहार दिस आकर्षित हेताह। संगहि, सरकार क कंधा स वित्तीय बोझ सेहो कम होएत।
मुख्यमंत्री अगिला वित्त वर्ष मे केंद्र सरकार स बिहार क लेल बीआरजीएफ क खास योजना क तहत 3,100 करोड़ क अतिरिक्त आबंटन क सेहो मांग केलथि। इ योजना झारखंड क बंटवारा क बाद केंद्र सरकार बिहार क विकास क लेल शुरू केने छल, जे अगिला वित्त वर्ष मे खत्म भ रहल अछि। ओ कहला-अगिला वित्त वर्ष एहि खास योजना क आखिरी साल छी। हालांकि, एहि योजना क तहत चालू वित्त वर्ष तक क पूरा भुगतान क बावजूद हमरा अगिला वित्त वर्ष मे कम स कम 3,145 करोड़ अतिरिक्त आबंटन क जरूरत होएत। एहि लेल इ रकम क सेहो आबंटन जल्द स जल्द हेबाक चाही।
कुमार 13म वित्त आयोग क सिफारिश मे सूबा क घटैत हिस्सा क मुद्दा उठेलथि आ कहला जे बिहार काफी पिछड़ा इलाका अछि, फेर वित्त आयोग राज्य सरकार क हिस्सा कए कम करि देलक अछि। इ काफी चिंताजनक गप अछि। एहि स बिहार सन राज्यक विकासक गति प्रभावित होएत।


text:
घोडीघोडा ओ यूनिक नेपालविच मर्जर हुइना सहमति
पहुरा समाचारदाता
धनगढी, ३० कुवाँर । घोडीघोडा लघुवित्त वित्तीय संस्था लिमिटेड ओ यूनिक नेपाल लघुवित्त वित्तीय संस्था लिमिटेडविच मर्जर हुइक लाग पहिल चरणके सहमति हुइल बा ।
विफेक रोज कोहलपुर बाँकेमे हुइल दुनु लघुवित्तके संचालक समितिके बैठकसे मर्जरमे जैना पहिल चरणके सहमति हुइल घोडीघोडा लघुवित्त वित्तीय संस्था लिमिटेडके प्रमुख कार्यकारी अधिकृत कुन्नुनारायण चौधरी बटैलै ।
घोडीघोडा लघुवित्त वित्तीय संस्था लिमिटेडके अध्यक्ष प्रभातकुमार चौधरी ओ यूनिक नेपाल लघुवित्त वित्तीय संस्था लिमिटेडके अध्यक्ष कालीप्रसाद चौधरीविच सहमतिपत्रमे हस्ताक्षर रहिट ।
बैठकमे घोडीघोडा लघुवित्त वित्तीय संस्था लिमिटेडके संचालक बुधराम चौधरी, पुरनप्रसाद चौधरी, पिङगला चौधरी, यूनिक नेपाल लघुवित्त वित्तीय संस्था लिमिटेडके संचालक शिवप्रसाद चौधरी, सन्तराम धरकटुवा प्रमुख कार्यकारी अधिकृत डा. गोपाल दहित लगायतके उपस्थिति रहे ।
घोडीघोडाके केन्द्रीय कार्यालय कञ्चनपुरके बेलौरी ओ यूनिक नेपालके केन्द्रीय कार्यालय कोहलपुर बाँकेमे रहल बा । दुनु लघुवित्तके कार्यक्षेत्र १०÷१० जिल्ला रहल बा ।


text:
बिहार मे पिछला 24 घंटाक भीतर 1421 नबका कोरोना संक्रमितक पुष्टि भेल अछि ओतय 1700 लोक कें ठीक भेला सं राज्य मे संक्रमण सं स्वस्थ होबाक दर लगभग 90 प्रतिशत भ’ गेल अछि, मुदा अहि बीच 11 लोक अपन जान गंवा देलथि।
सूचना एवं जनसंपर्क विभाग कें सचिव अनुपम कुमार, स्वास्थ्य विभागक सचिव लोकेश कुमार सिंह आ अपर पुलिस महानिदेशक (मुख्यालय) जितेंद्र कुमार सैंदिन कोरोना संक्रमणक रोकथाम कें विषय मे अद्यतन जानकारी वीडियो कॉन्फ्रेंसिंग कें माध्यम सं आयोजित नियमित संवाददाता सम्मेलन मे साझा करैत कहलनि जे पिछला 24 घंटा मे कोरोना संक्रमणक 1421 नबका मामला सामने आयल अछि। एकरा संगहि राज्य मे कोविड-19 केर चपेट मे आयल लोकक संख्या बढ़ि क’ 1,56,866 पहुंच गेल अछि। वर्तमान मे बिहार मे कोरोनाक 14899 एक्टिव मरीज अछि।
लोकेश कुमार कहलनि जे कोरोना संक्रमण सं पिछला 24 घंटा मे 1700 लोक स्वस्थ भेल अछि। अहि तरहे अखन धरि एक लाख 41,158 लोग कोविड-19 कें मात द’ चुकल छथि। ओ कहलनि जे पिछला 24 घंटा मे एक लाख पांच हजार 930 सैंपल केर जांच कयल गेल अछि आ अहि तरहे बिहार मे अखन धरि कुल 47,73,917 सैंपल केर जांच भ’ चुकल अछि।


text: पटना। बिहार मे निवेशक प्रक्रिया धीरे-धीरे आकार ल रहल अछि। लीची स शराब बनेबाक समाचार देलाक बाद समाद नौ फरवरी कए विजय माल्याक बिहार दौराक संबंध मे सूचना देने छल। समाद इ सेहो कहने छल जे माल्या बिहार मे अपन व्यवसाय कए बढ़ेबा लेल आयल छथि। शुक्रदिन माल्याक बिहार एबाक कारण स्पष्टï भ गेल। मशहूर उद्योगपति विजय माल्या क कंपनी यूबी ग्रुप मुजफ्फरपुर जिला मे शाही लीची क किछु बागान कए पट्टा पर लेबाक घोषणा केलक। माल्या बेंगलुरू स्थित राया इको केयर प्राइवेट लिमिटेड क माध्यम स कांटी आ मोतीपुर प्रखंड क किसान स करीब 100 एकड़ लीची क बागान पट्टा पर लेलथि अछि। एकरा लेल ओ किसान कए अग्रिम राशि सेहो द देलथि अछि। कंपनी क विपणन निदेशक राजीव रंजन ओझा कहला जे फिलहाल परीक्षण क तौर पर एक वर्ष क लेल एहि बागान कए पट्टा पर लेलथि अछि। ओ कहला जे एहि वर्ष एहि ठाम स लीची बेंगलुरू पठाउल जाएत, जतय प्लांट मे प्रोसेसिंग करि शराब बनाउल जाएत। ओ कहला जे सब किछु ठीक रहल त कंपनी क मुजफ्फरपुर क पताही मे प्रोसेसिंग प्लांट स्थापित करबाक योजना अछि, जेकरा लेल कंपनी जमीन सेहो कीन चुकल अछि। आशा अछि अगिला साल तक निर्माण काज शुरू भ जाएत।


text:
नई दिल्ली: RRB Recruitment: रेलवे भर्ती बोर्ड बहुत जल्दी ग्रुप सी (RRB Group C) केर पद पर होबैय बला भर्ती परीक्षा के लेल एडमिट कार्ड (RRB Admit Card) जारी क देत। रेलवे एडमिट कार्ड परीक्षा स 4 दिन पहिले मतलब 5 अगस्त क जारी करत। एडमिट कार्ड आरआरबी (RRB) केर ऑफिशियल वेबसाइट पर जारी कैल जैत।उम्मीदवार अप्पन एडमिट कार्ड indianrailways.gov.in पर जा क डाउनलोड क सकैत छैथ।ग्रुप सी (Group C) केर 26 हजार 502 पद पर भर्ती परीक्षा 9 अगस्त क अछि। मुदा भर्ती परीक्षा (RRB Exam) स पहिले रेल मंत्रालय उम्मीदवार सबके नीक खबैर देलैथ यै।रेलवे (Railway) एगो नोटिस जारी क बतेलक यै जे कि ग्रुप सी केर लोको पायलट और टेक्नीशियन (ALP & Technicians) के वैकेंसी 26 हजार 502 स बढ़ाकर 60 हजार कैल जा सकैत अछि। रेलवे के 26 हजार 502 पद पर 47 लाख स ज्यादा आवेदन मिलल अछि।
रेलवे भर्ती बोर्ड (Railway Recruitment Board) केर द्वारा ग्रुप सी केर परीक्षाक एडमिट कार्ड जारी होबैय के बाद आहा नीचा मे देल गेल स्टेप के फॉलों करू ओर आसानी स अप्पन एडमिट कार्ड डाउनलोड क सकैत छी।
ऐना करबाक अछि डाउनलोड
स्टेप 1: भर्ती परीक्षाट एडमिट कार्ड डाउनलोड करबाक लेल उम्मीदवार सबके RRB केर ऑफिशियल वेबसाइट indianrailways.gov.in पर जाउ।
स्टेप 2: तखन RRB ALP & Technicians Admit Card केर लिंक पर क्लिक करू।
स्टेप 3: नवा पेज खुलत, एत छात्र अप्पन रजिस्ट्रेशन नंबर और पासवर्ड डाइलक लॉग इन करू।
स्टेप 4: आहाके एडमिट कार्ड स्क्रीन पर खुल जैत, अपने एडमिट कार्ड केर डाउनलोड क लिए और ओहिके प्रिंट आउट सेहो ल लिए।
#आर आर बी #ग्रुप सी #एडमिट कार्ड #नई दिल्ली


text:
श्री बिलट पासवान “विहंगम” जीक जन्म मधुबनी जिलाक एकहत्था ग्राममे १९४० ई. मे भेलन्हि। छात्रावस्थासँ राजनीति एवं साहित्य दुनूमे अभिरुचि रहलन्हि अछि।
Monday, 14 November 2022
डॉ. प्रेमशंकर सिंह
डॉ. प्रेमशंकर सिंह (१९४२- ) ग्राम+पोस्ट- जोगियारा, थाना- जाले, जिला- दरभंगा। मैथिलीक वरिष्ठ सृजनशील, मननशील आऽ अध्ययनशील प्रतिभाक धनी साहित्य-चिन्तक, दिशा-बोधक, समालोचक, नाटक ओ रंगमंचक निष्णात गवेषक, मैथिली गद्यकेँ नव-स्वरूप देनिहार, कुशल अनुवादक, प्रवीण सम्पादक, मैथिली, हिन्दी, संस्कृत साहित्यक प्रखर विद्वान् तथा बाङला एवं अंग्रेजी साहित्यक अध्ययन-अन्वेषणमे निरत प्रोफेसर डॉ. प्रेमशंकर सिंह ( २० जनवरी १९४२ )क विलक्षण लेखनीसँ एकपर एक अक्षय कृति भेल अछि निःसृत।
मायानन्द मिश्र
मायानन्द मिश्रक हिनक जन्म १७ अगस्त १९३४ ई. केँ सुपौल जिलाक बनैनियाँ गाममे भेलनि। तत्कालीन बनैनियाँ कोसीक प्रकोपसँ उजड़ि गेल। फलतः हिनक आरम्भिक शिक्षा अपन मामा स्व. रामकृष्ण झा “किसुन” क सान्निध्यमे सुपौलसँ भेलनि। उच्च शिक्षाक हेतु ई दरभंगा चलि गेलाह आऽ ओतएसँ बी.ए. कएल। पश्चात् बिहार विश्वविद्यालय मुजफ्फरपुरसँ हिन्दी एवं मैथिलीमे एम.ए. कएलनि। १९५६ ई. मे आकाशवाणी पटनामे मैथिली कार्यक्रमक लेल नियुक्त भेलाह। एहि अवधिमे
गोपालजी झा “गोपेश”
स्व. श्री गोपालजी झा “गोपेश” क जन्म मधुबनी जिलाक मेहथ गाममे १९३१ ई.मे भेलन्हि। गोपेशजी बिहार सरकारक राजभाषा विभागसँ सेवानिवृत्त भेल छलाह। गोपेशजी कविता, एकांकी आऽ लघुकथा लिखबामे अभिरुचि छलन्हि। ई विभिन्न विधामे रचन कए मैथिलीक सेवा कएलन्हि।
राजकमल
स्व. राजकमल (मणीन्द्र नारायण चौधरी) (१९२९-१९६७), महिषी, सहरसा।
रचना:- आदि कथा, आन्दोलन, पाथर फूल (उपन्यास), स्वरगंधा (कविता संग्रह), ललका पाग (कथा संग्रह), कथा पराग (कथा संग्रह सम्पादन)।
रामाश्रय झा “रामरग”
रामाश्रय झा “रामरग” (१९२८-२००९ ) विद्वान, वागयकार, शिक्षक आऽ मंच सम्पादक छथि।
भारतीय शास्त्रीय संगीतक समर्पित आऽ विलक्षण ओऽ विख्यात संगीतज्ञ पं रामाश्रय झा ’रामरंग’ केर जन्म ११ अगस्त १९२८ ई. तदनुसारभाद्र कृष्णपक्ष एकादशी तिथिकेँ मधुबनी जिलान्तर्गत खजुरा नामक गाममे भेलन्हि। हिनकर पिताक नाम पं सुखदेव झा आऽ काकाक नाम पं मधुसदन झा छन्हि।
आरसी प्रसाद सिंह
श्री आरसी प्रसाद सिंह (१९११-१९९६), एरौत, समस्तीपुर।
मैथिली आऽ हिन्दीक गीतकार।
वैद्यनाथ मिश्र “यात्री
स्व. श्री वैद्यनाथ मिश्र “यात्री” (१९११-१९९८)
स्व. श्री वैद्यनाथ मिश्र “यात्री” केर जन्म १९११ ई. मे अपन मामागाम सतलखामे भेलन्हि, जे हुनकर गाम तरौनीक समीपहिमे अछि। यात्री जी अपन गामक संस्कृत पाठशालामे पढ़ए लगलाह, फेर ओऽ पढ़बाक लेल वाराणसी आऽ कलकत्ता सेहो गेलाह आऽ संस्कृतमे “साहित्य आचार्य” केर उपाधि प्राप्त कएलन्हि। तकर बाद ओऽ कोलम्बो लग कलनिआ स्थान गेलाह पाली आऽ बुद्ध धर्मक अध्ययनक लेल। ओतए ओऽ बुद्धधर्ममे दीक्षित भए गेलाह आऽ हुनकर नाम पड़लन्हि नागार्जुन।
हरिमोहन झा
स्व. श्री हरिमोहन झा (१९०८-१९८४)
जन्म १८ सितम्बर १९०८ ई. ग्राम+पो.- कुमर बाजितपुर, जिला- वैशाली, बिहार। पिता- स्वर्गीय पं. जनार्दन झा “जनसीदन” मैथिलीक अतिरिक्त हिन्दीक लब्धप्रतिष्ठ द्विवेदीयुगीन कवि-साहित्यकार।
रामलोचन शरण
रामलोचन शरण 1889-1971, सीतामढ़ीमे जन्म आ दरभंगामे मृत्यु।
महाकवि विद्यापति ठाकुर
विद्यापति ठक्कुरः 1350-1435 विषएवार बिस्फी-काश्यप (राजा शिवसिंहक दरबारी) आ संस्कृत आ अवहट्ठ लेखक।
कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी रचना।
कवीश्वर ज्योतिरीश्वर
कवीश्वर ज्योतिरीश्वर (लगभग १२७५-१३५०) सँ पूर्व (कारण ज्योतिरीश्वरक ग्रन्थमे हिनक चर्च अछि), मैथिलीक आदि कवि। संस्कृत आ अवहट्ठक विद्यापति ठक्कुरःसँ भिन्न। सम्भवतः बिस्फी गामक बार्बर कास्टक श्री महेश ठाकुरक पुत्र।
मैथिल पत्रकर ग्रुप द्वारा दिल्ली मे भेल मिथिला महोत्सव आओर मैथिली साहित्य महोत्सव
दिल्ली के प्रेस क्लब ऑफ इंडिया मे शनि दिन, 12 नवम्बर के मिथिला महोत्सव-6 आ मैथिली साहित्य महोत्सव-3 के आयोजन भेल। मैथिल पत्रकर ग्रुप द्वारा प्रेस एसोसिएशन, प्रेस क्लब ऑफ इंडिया आ ओखला प्रेस क्लब के सहयोग स एहि कार्यक्रम केर आयोजन कएल गेल। आयोजनक शुरुआत मैथिली साहित्य महोत्सव ३ सं भेल। एहि मे ‘हवाई जहाज दरभंगा पहुँचला पर मिथिलाक विकास केँ कतेक पाँखि भेटल’ आ ‘प्रवासी मैथिल राजनीतिक रूप सँ समृद्ध किएक नहि छथि’ विषय
बिलट पासवान “विहंगम”
श्री बिलट पासवान “विहंगम” जीक जन्म मधुबनी जिलाक एकहत्था ग्राममे १९४० ई. मे भेलन्हि। छात्रावस्थासँ राजनीति एवं साहित्य दुनूमे अभिरुचि रहलन्हि...
-
मिथिला न्यूज मे अहांक स्वागत अछि.
-
दिल्ली के प्रेस क्लब ऑफ इंडिया मे शनि दिन, 12 नवम्बर के मिथिला महोत्सव-6 आ मैथिली साहित्य महोत्सव-3 के आयोजन भेल। मैथिल पत्रकर ग्रुप द्वारा ...
-
श्री बिलट पासवान “विहंगम” जीक जन्म मधुबनी जिलाक एकहत्था ग्राममे १९४० ई. मे भेलन्हि। छात्रावस्थासँ राजनीति एवं साहित्य दुनूमे अभिरुचि रहलन्हि...


text:
जम्मू । श्रीनगरमे पंथा चौक इलाकामे चलि रहल मुठभेड़ आब खत्म भ’ गेल अछि. सुरक्षाबल दूटा आओर आतंकीके मारि खसओलक अछि. काल्हि एकटा आतंकी मारि खसाओल गेल छल. एहि तरहे मुठभेड़मे तीनटा आतंकवादी मारि खसाओल गेल. यद्यपि आतंकी स’ लड़ैत एकटा भारतीय जवान सेहो शहीद भ’ गेल अछि. एकटा एएसआई जिनकर नाम बाबू राम छलनि, ओ एहि मुठभेड़मे शहीद भ’ गेलाह.
श्रीनगरक बाहरी क्षेत्रमे शनिदिन सुरक्षा बलक ‘नाका’ दल पर आतंकी द्वारा गोलीबारी करबाक बाद दुनू पक्षक बीच मुठभेड़ शुरू भेल छल. आतंकावादी शनिदिन रातिमे पांथा चौक क्षेत्रमे पुलिस एवं केंद्रीय रिजर्व पुलिस बल (सीआरपीएफ) केर संयुक्त ‘नाका’ पर गोलीबारी कयलक. एकरा बाद सुरक्षाबल इलाकाके घेरि लेलक आ ओहिठाम तलाशी अभियान शुरू कयलक.
एहि स’ पहिने दक्षिण कश्मीरक पुलवामा जिलामे शनिदिन मुठभेड़क दौरान तीनटा अज्ञात आतंकवादीके सुरक्षाबल मारि खसओने छल. पुलिस आ सेनाक एकटा संयुक्त टीम क्षेत्रमे आतंकवादीक बारेमे विशेष जनतबक बाद जदूरा क्षेत्रक घेराबंदी क’ लेलक. जहिना सुरक्षाबल नुकायल आतंकवादी लग पहुंचल, ओ गोली केर बरखा शुरू क’ देलक आ मुठभेड़ शुरू भ’ गेल.
पुलिस कहलथि, “पुलवामाक जदूरा क्षेत्रमे एक मुठभेड़मे तीन अज्ञात आतंकवादी मारल गेल. हथियार आ गोला-बारूद आदि सामग्री बरामद भेल अछि.” हथियार आ गोला-बारूदमे एकटा एके -47 राइफल आ दू गोट पिस्तौल शामिल अछि. सेना कहलक- “एकटा सैनिक गंभीर रूप स’ घायल भ’ गेल आ चोटक कारण दम तोड़ि देलक.”
इ मुठभेड़ दक्षिण कश्मीरक शोपियां जिलामे चारि आतंकवादीक मारल जयबाक एक दिन बाद भेल, जाहिमे दू गोट ओ आतंकवादी शामिल छल जकर एकटा कश्मीरी पंचक अपहरण एवं हत्यामे हाथ छल.


text:
परमादरणीय मिथिलावासी,
सादर नमस्कार----
भाईलोकनि अपने सभ सँ साग्रह निवेदन अछि जे मिथिला-मैथिली के विकास आओर क पृथक् मिथिला राज्यक माँग हेतु , "मिथिला विकास संगठन" दिनांक 5 जुलाई 2014 क् सुवह दस बजे दरभंगा समाहरणालय पर प्रचण्ड धरना के एकदिवसीय कार्यक्रम रखलक अछि ।
हम समस्त मिथिलावासी के आवाहन करैत छी जे एहि कार्यक्रम में अपार जनसमूह के संग पहुँच आन्दोलन के धारदार बनाबी ।अहाँक योगदान मिथिलाक मर्यादा एवं भाषा साहित्य, सभ्यता, संस्कृति के संरक्षण आओर पृथक मिथिला राज्यक माँग के दिशा में अनुपम उदाहरण प्रस्तुत करत । जय मिथिलावाशी , हरहर महादेव, जय माँ मैथिली , जय श्री हरिः
घर घर सँ आयल आवाज,
हमरा चाही मिथिला राज्य।
संयोजक त्रिपुरारी मिश्र
फोन नंबर :- +919472905825
+917546091476


text:
मण्डन , भारती , आयाची , विद्यापति , लोरिक, सलहेश, दीना बद्री आ जिबु के भाषा और संस्कृति आई मारनाशन किया अछि ?
कही मिथिला अक्षर (तिरहुत लिपि ) जेका मैथिलि भाषा भी बिलुप्त भ जायत ??
मैथिलि भाषा कs कतए शब्द आई हम या हमर आवा वाला पीढ़ी के लेल नै अछि कही इ कारन त नए भ जाए मैथिली भाषा के विलुप्ता के ??
देवनागरी लिपि स्थान ल लेलक तिरहुत लिपि के कही , कही हिंदी कs शब्द त नए ल लेत मैथिलि कs शब्द कs स्थान ??
बचबए के अछि अगर भाषा के, त पहिने बचबए पडत शब्द के, शब्द कोनो भी भाषा के रीढ़ होयत अछि अगर शब्द नै रहत त भाषा कोना बजत ?
बहुत राश शब्द सब बदलै गेल - छिपलि - प्लेट भ गेल , ओहार - पर्दा भ गेल , पर्दा या प्लेट बाजु मगर छिपलि, थाड़ी या ओहार शब्द के हत्या क क नए बाजु ! घर के नव कनिया के घोघ तैन कs चले दियाओं , घूँघट तैन क नै कs नै चलाओ !!
हमसब गोटे अगर अपन बाबा / दाई के मुख सs जे मैथिलि सुनैत रही, ओ मैथिलि कहा हेरा गेल , कही हम सब आधुनिता के दौर में मैथिलि भाषा के साथ अन्याय त नै क रहल छी ?
पुनः एक बेर सोचे पडत , कोना संरक्षित करी अपन माई के बोल के , कोनो संरक्षित करी अपन माई के बोलकs शब्द के आई स हम सब प्राण ली जे मैथिलि शब्द के हत्या क दोसर भाषा के शब्द कs उपयोग नै करब !!
शब्द स ही अपनापण के एहशास होयत अछि !!
धन्यवाद
दुर्गानाथ झा


text:
मुंगेर, मिथिला मिरर : बिहार मे अखनि चुनावी हलचल बढ़ी चुकल अछि। राजनीतिक आरोप-प्रत्यारोप सेहो शुरू अछि। राज्यक दुनू प्रमुख गठबंधन अपना हिसाबे ताल ठोकी रहल अछि। जेना-जेना समय नजदिक आओत राजनीतिक बयानबाजी सेहो तेज होयत। जदयू सांसद आ पार्टीक वरिष्ठ नेता ललन सिंह केँ चुनाव क्षेत्र पर हरेक पार्टी केँ नजरि छैक। तकर पाछू कारण अछि जे अखनि ललन सिंह मुख्यमंत्री केँ बेहद करीबी छथि आ लगातार पार्टी केँ कुनबा बढ़ा रहल छथि।
हरेक राजनीतक दल विधानसभा चुनाव केँ ल’ जनसंपर्क मे जुटी गेल अछि। एही कड़ी मे बिहार भाजपा केँ नेता आ सांसद रामकृपाल यादव सेहो जनसंपर्क अभियान केँ तहत मुंगेर मे छलाह। मुंगेर विधानसभा केँ दर्जनों गामक दौरा कएलाक बाद मीडिया सँ बात करैत कहलाह जे विपक्ष मुंगेरीलाल केँ हसीन सपना देखि रहल अछि। राजग मे कोनो तरहक भ्रम नहि अछि। कोनो घटक दलक बीच मतभेद नै छैक। एनडीए छोड़ी क’ कोनो दल बाहर नहि जा रहल अछि। राजद द्वारा लोजपा के देल गेल प्रलोभन कोनो काज नही आओल।
महागठबंधन पर कटाक्ष करैत कहलाह जिनका सँ अपन घर नै सम्हारल जाइत छनि ओ प्रदेश की सम्हारता। महागठबंधन केँ सहयोगी दल कोन दिन छोड़ी क’ भागी जायत कोनो ठेकान नै। पहिने अपन घटक दल केँ त’ सम्हारी लैथ। एही चुनाव मे एनडीए दू तिहाई सँ बेसी सीट पर जीत दर्ज करत आ एकबेर फेर सँ सरकार बनाओत। एकबेर फेर बात केँ दोहराबैत बजलाह जे बिहार मे वैह शासन क’ सकैत अछि जे मोदीजी संग मिल क’ काज करत। एनडीए पूर्ण तरहें एकजुट अछि आ बिहार विधानसभा चुनाव मे हम सभ पूरा मजबूती आ एकजुटताक संग चुनावी मैदान मे छी। सांसद कहलनि जे आगामी विधानसभा चुनाव मे जनता फेर पार्टी केँ मौका देत आ बिहार मे आओर विकासक काज करब।


text:
25 लाख टक्का के चेक बाउंस भेल छल
जिला के बरौनी थाना अंतर्गत तिलरथ गांव निवासी ठेकेदार रंजन कुमार माल्या के कंपनी यूबीआई द्वारा केबल तार बिछेबाक लेल एक करोड़ 25 लाख टक्का के काज करेना छलाह, जकर बदला म' कंपनी द्वारा हुनका मात्र 25 लाख टक्का के एक चेक देल गेल, ओहो चेक बाउंस भ गेल छल।
बहुतो सम्मन के बादो हाजिर नै भेल
प्रथम श्रेणी न्यायिक दंडाधिकारी अमित आनंद विजय माल्या आर प्रोजेक्ट मैनेजर दीपक पालक खिलाफ मामला के सुनवाई करैत दुनु के गिरफ्तारीक लेल वारंट जारी करबाक निर्देश देलाह। अदालत एहि दुनु के खिलाफ पहिने कैको सम्मन जारी कायल गेल मुदा ओ हाजिर नै भेल छथ।
सब गोटा बुईझते होयब माल्या भारत छोइड़ क' ब्रिटेन चल गेल छैथ। हुनका पर बैंकक 9400 करोड़ टक्का सँ बेसी के कर्ज छै।


text:
दरभंगा। 13 दिसम्बर। [प्रणव कुमार चौधरी] आय दरभंगा पुलिस अलग -अलग जगह पर छापामारी करी अग्नेयास्त्र सहित चोर गिरोह केँ दु अपराधी क' गिरफ्तार केलक। अपर पुलिस अधीक्षक दिलनवाज अहमद कहलनि कि कोतवाली थाना क्षेत्र लग अपराधी सभक एकट्ठा होयबाक गुप्त सूचना भेटल छल, जाहिक बाद पुलिस छापामारी करी दू गोटाकेँ गिरफ्तार केलक।
गिरफ्तार अपराधी सभक पहिचान लेहरिसराय बाकरगंज केँ राहुल कुमार आओर मुफ्ती मोहल्ला केँ रियाज बारसी के रूप मे कायल गेल अछि। दिलनवाज अहमद कहलनि कि दुनु अपराधी हालही मे जेल सँ जमानत पर छूटल छल आओर फेरसँ अपराधक दुनियां मे लौट गेल छल। दुनू केँ गिरफ्तारी सँ चोरी के कैको मामला केँ उदभेदन होयबाक संभावना अछि। अपराधी सभक लग सँ एक पिस्टल, तीन गोली, 9 मोबाईल, एक लैपटॉप आओर खन्ती बरामद कायल गेल अछि।


text:
नवका- पुरनका लेख सर्च करु...
रवि दिन सामा चकेबा
रवि दिन तारीख 6 सितम्बर के दिल्ली मे मैथिली नाटक सामा चकेबा होबय जा रहल अछि. ई नाटक मणिपद्म जयंती पर मिथिलांगन के तरफ सं कएल जा रहल अछि. नाटक मंडी हाउस के एलटीजी थियेटर मे होएत. लेखक छथिन्ह रोहिणी रमन झा... नाटक के निर्देशन करथिन्ह संजय चौधरी जी आओर संगीत देथिन्ह श्री सुन्दरम जी. संजयजी के 'किम्कर्तव्यविमुढ' आओर 'उगना हॉल्ट' नाटक देखय लेल मिलल अछि. हिनकर निर्देशन मे भेल मंचन एकदम कसल रहय छनि. लोक के बान्हले रहय छथिन्ह. लोक सभ सेहो अपन-अपन सीट सं चिपकल रहय छथिन्ह.
दिल्ली मे मैथिल भाई-बहिन लोकनि के लेल ई अपन माटि के याद करय के एकटा नीक अवसर अछि. बेसि सं बेसि संख्या मे एहिठाम आबय के कोशिश करिऔ जेहि सं कलाकार सभ के प्रोत्साहन मिलय. हुनका सब के लागन्हि जे हमर उत्साह बढ़ाबय वाला लोक के एहिठाम सेहो कोनो कमी नहि अछि. हमहुं आयब... लोक सभ के सेहो कहि रहल छिएन्हि जे अहां सभ सेहो आउ. गाम-घर सं बाहर मैथिली... मिथिलाक किछ होएत अछि त लगैत अछि जेना गामे-घर पहुंचि गेलहु. फेर अपना दिस के लोक सभ सं मिलय के सेहो ई एकटा नीक मौका दैत अछि. एहि ठाम आबि के कइटा पुरान दोस्त...चिन्हार वाला लोक सभ मिलि जाए छथिन्ह जिनका सं कई- कई साल सं कोनो भेंट-घांट नहि रहय छनि. त पहुंचु मंडी हाउस... एलटीजी थियेटर सांझ 6 बजे.
LTG, Coporsnica Marg, Mandi House, Delhi
on Sunday 06, September 09
at evening 6 pm
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मुजफ्फरपुर : जिलाक अहियारपुरकेँ झपहामे एकटा भयानक हादसमे 9 टा स्कूलक नेनाक दुःखद मौतसँ समूचा इलाकामे शोकक लहैर उमरि पड़ल।
हादसा अतेक भयानक छल जे जगहे पर 9 टा बच्चाक दर्दनाक मौत भs गेल संगहि आरओ 10 टा लोककेँ बड्ड चोट लागल छैक जाहिमे 3 टा केर हालत गंभीर बताओल जा रहल अछि। एसएसपी विवेक कुमार नवों बच्चाक दुःखद मौत केर पुष्टि केलनि।
ई हादसा एकटा बोलेरो गाड़ी केँ अनियंत्रित होबाक कारणे भेल। मृत बच्चा सभ स्कूलसँ छुट्टी भेलाक बाद अपन-अपन घर जा रहल छल तखनहि अनियंत्रित बोलेरो केर चपेटमे आबि गेलाह सँ एहन अप्रिय घटना घटल। घटनाकेँ कारण आस-पासक लोक सभ हाईवे जाम कएलक।
अहि हादसामे मृत धिया-पूताकेँ अश्रुपूर्ण श्रद्धांजलि अर्पित करैत संगहि परिवारक सभ सदस्यकेँ अहि दुःखक घरिसँ उबारबाक लेल भगवान आत्मबल प्रदान करैथ ई कामना संग दैनिक मिथिलाक टीम अपन शोक संवेदना प्रकट करैत अछि।


text:
लेखनी प्रतियोगिता
विषय-गुरू
ओना तs प्राचीन काल से गुरु के महिमा के बखान होयत ऐब रहल अछि,आए हमरो अवसर भेटल किछु लिखी ताहि लेल आभारी छी,
गुरु अपन सभहक जीवन के एकटा अभिन्न अंग छैथ, जिनका बिना अपना सब पंगु छी, दुनिया में सब चीज नश्वर अछि ज्ञान के छोड़ के और ओ ज्ञान प्राप्त करे के जरिया गुरु छैथ, जीवन के सफल बनाबे में गुरु के विशेष योगदान रहेत अछि, शिष्य अहि बात के बुझहेत छैथ,जे गुरु के द्वारा ज्ञान प्राप्त कयला के उपरांत समाज में प्रतिष्ठा आ सम्मान भेटत, गुरु कुंजी होयत छैक शिष्य के सफलता के, जीवन के सब रहस्य के ज्ञान शिक्षा में निहित अति,आ ओकरा सरलता से शिक्षार्थी तक शिक्षक द्वारा पंहुचायल जायत अछि,, शिक्षा अनुभव तथा ज्ञान के ओ पिटारा अछि जे गुरु द्वारा शिष्य ग्रहण कौ अगला पीढ़ी तक पंहुचाबेत अछि,कियैक त शिक्षा बंटला से बढ़हेत अछि।
गुरु जीवन में कियो भौ सकेत छैक जिनका से ज्ञान के अनुभव हुऐ, मां के पहिल पाठशाला तहि दुआरे कहल गेल अछि,कियैक तs हुनका सs संस्कार रूपी ज्ञान हुनके सं भेटेत अछि, और पिता हुनका स सीखेक लेल भेटैत अछि जे कोना जीवन के सब चुनौती स्वीकार करेत साकारात्मक सोच राखेत आगू बढ़ी,
जेना एकटा नवजात शिशु के लेल मां आवश्यक अछि तहिना एकटा सफल समाज के निर्माण हेतु सदीखन गुरु के आवश्यकता रहल,ओ अपन सही मार्गदर्शन दौ गिल माटी समान मनुष्य में ज्ञान के प्राण प्रतिष्ठा दौ संस्कारक आकार से गढ़ के अनुभव के रंग भरि सुसज्जित कौ दुनिया के कदम से कदम मिलाबे लेल तैयार करेत छैथ।
सब गुरूजी के हमर हार्दिक नमन 🙏
अर्चना झा ✍
गुरु
लेखनी प्रतियोगिता


text:
जनकात्मजा-रामभार्या जानकी केर परम अनुकम्पा, श्रीहनुमानजीक अद्भुत कृपा आ मैथिली साहित्यक प्रसिद्ध लेखक रमेश केर प्रेरणा सँ श्रीहनुमानचालीसाक अपार सफलताक बाद आब सुन्दरकाण्ड मे सेहो हाथ लगेलहुँ। सम्बल केवल सीताराम छथि। जेना-जेना तैयार होयत अनुवाद, अपने सब लग सेहो राखब।
अनुवादः प्रवीण नारायण चौधरी
सुन्दरकाण्ड (तुलसीकृत् रामचरितमानस केर मैथिली स्वरूप)
मंगलाचरण
शान्त शाश्वत अप्रमेय निष्पाप निर्वाण शान्तिप्रदायक
ब्रह्मा शम्भु फणीन्द्र मनीश वेदान्तवेद्य सर्वव्यापक।
जगदीश्वर सुरगुरु स्वयं हरिक माया मनुष्यरूप राम
करुणाकर रघुवर भूपालहु केर चुडामणि केँ प्रणाम॥१॥
भावार्थ : शान्त, सनातन, अप्रमेय (प्रमाणहुँ सँ परे), निष्पाप, मोक्षरूप परमशान्ति दयवला, ब्रह्मा, शम्भु और शेषजी सँ निरंतर सेवित, वेदान्त द्वारा जानय योग्य, सर्वव्यापक, देवता लोकनि मे सबसँ पैघ, माया सँ मनुष्य रूप मे देखायवला, समस्त पाप केँ हरयवला, करुणा केर खान, रघुकुल मे श्रेष्ठ तथा राजा लोकनिक शिरोमणि राम कहेनिहार जगदीश्वर केर हम वंदना करैत छी॥१॥
हे रघुपति! हमर हृदय मे आन कोनो इच्छा नहि
सत्य कहैछी स्वयं अहाँसँ सभक अन्तरात्मा छी अपने।
हे रघुकुलश्रेष्ठ! दिअ मात्र अपन निर्भरा भक्ति
करू मन हमर कामादि दोष रहित शक्ति॥२॥
भावार्थ : हे रघुनाथजी! हम सत्य कहैत छी आर फेर अहाँ तँ सभक अंतरात्मे थिकहुँ (सब किछु जनैत छी) जे हमर हृदय मे दोसर कोनो इच्छा नहि अछि। हे रघुकुलश्रेष्ठ! हमरा अपन निर्भरा (पूर्ण) भक्ति दिअ और हमर मन केँ काम आदि दोष सँ रहित कय दिअ॥२॥
अतुलितबल केर धाम छी स्वर्णपर्वत के समान
दनुजवन केर नाशक अग्नि ज्ञानी मे अग्रगण्य
सर्वगुणक छी अहाँ निधान हे वानराणामधीश
रघुपति केर प्रियभक्त पवनपुत्र केँ प्रणाम॥३॥
भावार्थ : अतुल बल केर धाम, सोनाक पर्वत (सुमेरु) समान कान्तियुक्त शरीरवाला, दैत्य रूपी वन (केँ ध्वंस करयवला) केर लेल अग्नि रूप, ज्ञानियो मे अग्रगण्य, संपूर्ण गुण केर निधान, वानर केर स्वामी, श्री रघुनाथजी केर प्रिय भक्त पवनपुत्र श्री हनुमान्जी केँ हम प्रणाम करैत छी॥३॥
चौपाई :
जामवंत के वचन सोहेलनि। सुनि हनुमंतक चित्त रमेलनि॥
ता धरि तूँ सब रुकिहें भाइ। रहिहें दुःखे कंद मूल फल खाइ॥१॥
भावार्थ : जाम्बवान् केर सुंदर वचन सुनिकय हनुमान्जी केर हृदय केँ बहुत नीक लगलनि। (ओ कहलखिन-) हे भाइ! तूँ सब दुःख सहिकय, कन्द-मूल-फल खाकय ताबत धरि हमर बाट देखिहें॥१॥
जा धरि आयब सियाजी देखि। होयत काज होइछ हरख बिसेखि॥
से कहि झुकेलनि सब केँ माथ। चलल हरखि हिय धय रघुनाथ॥२॥
भावार्थ : जा धरि हम सियाजी केँ देखिकय (वापस) नहि आबी। काज अवश्य होयत, कियैक तँ हमरा बहुते हर्ष भऽ रहल अछि। ई कहिकय आर सब केँ माथ झुकाकय तथा हृदय मे श्री रघुनाथजी केँ धारण कय केँ हनुमान्जी हर्षित भऽ कय विदाह भेलाह॥२॥
सिंधु किनार एक पर्वत सुन्दर। खेल-खेल मे चढला ओहि पर॥
बेर-बेर रघुबीर सुमिरला। बली पवनसुत फानि केँ उड़ला॥३॥
भावार्थ : समुद्र केर तीर पर एक सुंदर पर्वत छल। हनुमान्जी खेलहि-खेल मे (अचानके) कूदिकय ओहिपर जा चढ़ला और बेर-बेर श्री रघुवीर केँ स्मरण कय केँ अत्यंत बलवान् हनुमान्जी ओहि पर सँ बड़ा वेग सँ फानि उड़ला॥३॥
जेहि गिरि चरण देलनि हनुमन्त। चलि गेल से पताल तुरन्त॥
जे अमोघ गति रघुपति बाण। तहिना चललथि श्रीहनुमान॥४॥
भावार्थ : जाहि पर्वत पर हनुमान्जी पैर राखिकय चललथि (जाहि पर सँ फनलथि), ओ तुरन्ते पाताल मे धँसि गेल। जेना श्री रघुनाथजीक अमोघ बाण चलैत अछि, तहिना हनुमान्जी चललाह॥४॥
जलनिधि रघुपति दूत बिचारि। तैं मैनाक कहथि श्रम हारि॥५॥
भावार्थ : समुद्र ने उन्हें श्री रघुनाथजी का दूत विचारिकय मैनाक पर्वत सँ कहलथि जे हे मैनाक! तूँ हिनकर थकावट दूर करयवला हो (अर्थात् अपना ऊपर हिनका विश्राम दे)॥५॥
दोहा :
हनूमान बस छूबि देला चलला कय प्रणाम।
राम काज कएने बिना हमरा नय विश्राम॥१॥
भावार्थ : हनुमान्जी ओकरा हाथ सँ छू देलनि, फेर प्रणाम कयकेँ कहलनि – भाइ! श्री रामचंद्रजी केर काज कएने बिना हमरा विश्राम कहाँ?॥१॥
चौपाई :
जाइत पवनसुत देवगण देखलथि। कते विशेष बल बुद्धि से जँचलथि।
सुरसा नामक साँपकेर माय। पठाकय ओकरा बात कहाय॥१॥
आइ सुर सब मोरा देलनि अहार। सुनिते बात कह पवनकुमार॥
राम काज कय वापस आयब। सीता केर सुधि प्रभुजी सुनायब॥२॥
भावार्थ : आइ देवता लोकनि हमरा लेल अहार पठेलनि अछि। ई बात सुनिते पवनकुमार हनुमान्जी कहलखिन – श्री रामजी केर कार्य कय केँ हम वापस आयब आर सीताजीक खबरि प्रभुजी केँ सुना देब,॥२॥
फेर तोर मुंह मे पैसय आयब। सत्य कही माय जाय दे आब॥
कोनो यत्न सँ जाय न देला। खा ले तखन से हनुमन्त कहला॥३॥
भावार्थ : तखन आबिकय हम तोहर मुंह मे पैसि जायब (तूँ हमरा खा लिहें)। हे माय! हम सत्य कहैत छियौक, एखन हमरा जाय दे। जखन कोनो उपाय सँ ओ नहि जाय देलक तखन हनुमानजी कहलखिन – तखन फेर हमरा खा न ले॥३॥
योजन भरि ओ देह पसारल। कपि अपन देह दोब्बर पाड़ल॥
सोलह योजन मुख ओ बनेलथि। तुरत पवनसुत बत्तीस केलथि॥४॥
भावार्थ : ओ योजन भरिक (चारि कोसक) मुँह पसारलक। तखन हनुमान्जी अपन शरीर केँ ओकरा सँ दूना बढ़ा लेला। ओ सोलह योजन केर मुख केलक। हनुमान्जी तुरंते बत्तीस योजन केर भऽ गेला॥४॥
जेना जेना सुरसा देह बढौलथि। तेकर दून कपि रूप देखौलथि॥
सत योजन केर मुंह बनेलथि। अति लघु रूप पवनसुत लेलथि॥
बदन पइसि फेर बाहर एला। मांगय विदा माथ नवेला॥
सुर हमरा जेहि लेल पठेला। बुद्धि बल मर्म सैहटा भेटला॥६॥
भावार्थ : आर ओकर मुंह मे पैसिकय (तुरंते) फेर बाहर निकलि एलाह, आर ओकरा माथ झुका प्रणाम करैत विदाई मंगलाह। (ओ कहलकनि) – हम अहाँक बल-बुद्धि केर मर्म बुझि गेलहुँ, जाहि लेल देवता हमरा पठौने रहथि॥६॥
दोहा :
राम काज सब करब जरूर अहाँ बल बुद्धि निधान।
आशीष दय कय गेल ओ हरखि चलला हनुमान॥२॥
भावार्थ : अहाँ श्रीरामचंद्रजीक सब कार्य करब, कियैक तँ अहाँ बल-बुद्धि केर भंडार छी। यैह आशीर्वाद दय कय ओ चलि गेल, तखन हनुमान्जी हर्षित भऽ कय आगू चललाह॥२॥
चौपाई :
निशिचरि एक सिंधु मे रहय। कय माया नभ केर खग पकड़य॥
जीव जंतु जे गगन मे उड़य। जल मे ओकर छाया देखिकय॥१॥
भावार्थ : समुद्र मे एकटा राक्षसी रहैत छल। ओ माया कयकेँ आकाश मे उड़ैत चिड़ै-चुनमुन केँ पकड़ लैत छल। आकाश मे जे जीव-जंतु उड़ल करैत छल, ओकर जल मे परछाई देखिकय॥१॥
पकड़य छाँह सकय से न उड़य। एहि विधि सदा गगनचर ठूसय॥
वैह छल ओ हनुमान सँ केलक। तेकर कपट कपि तुरते चिन्हलक॥२॥
तेकरा मारि मारुतसुत वीर। बारिधि पार गेला मतिधीर॥
ओतय जाय देखलनि बन शोभा। भँवरा गुंजय मधु के लोभा॥३॥
भावार्थ : पवनपुत्र धीरबुद्धि वीर श्री हनुमान्जी ओकरा मारिकय समुद्रक पार गेलाह। ओतय जाय केँ ओ वनक शोभा देखलनि। मधु (पुष्प रस) केर लोभ सँ भँवरा सब गुंजार कय रहल छल॥३॥
क्रमशः…..
हरिः हरः!!
नोटः कृपया अपन सुझाव आ प्रतिक्रिया दय कृतार्थ करय जायब।


text:
लेख
– उग्रनाथ झा
घोघ -एक मर्यादा
मिथिला में घोघ एक सभ्य सुशील संस्कार के रूप में स्थापित छल आ एखनो तक किछु हद तक अछि । मुदा भौतिक परंपरावादी दौर में घोघ पसंद नै कयल जाएत अछि । एकरा पुरूषक द्वारा थोपल गेल दमनकारी प्रथा से हो कहल जाए लागल अछि । जे दुखद अछि ।
घोघ स्त्रीगणक एकटा मर्यादा आ लज्जा के प्रतिक छल । ओना कहल जाएत छैक सुहाग कखनो उघार नहि रहैय ताहि लेल मिथिला में बेटी पुतोहु़ के पहिने माथ झापब अनिवार्य रहैत छल किएक त माथ के बीचों बीच सुहागक पहिल निशान सिंदूर रहैत छल त सदति माथ झापल रहै छल । ताहि लेल जे आहिबाती लोकनि दैनिक गौड़ी पूजै छली तखनहु़ सिन्दूर आंचर सं झांपि के चढबै छली ।आब त माथ में सिंदूरे नहि , कनपट्टी के केशक तर में सिक्कि बराबर त ओ झपले की उघारे की ? कहबाक तात्पर्य जे माथ झपबाक विशिष्टता आदि काल सं रहल अछि।
आब आबै छि घोघ पर बाप भाई पति एवं पुत्रवत पुरूष के छोड़ी अन्य पुरूष यथा ससुर भैसुर वा परोसी महिला में घरेलू छोड़ी बाहर के महिला सं घोघ तनबाक परंपरा एकटा लक्ष्मण रेखा छलै । बात व्यवहार सम्मान के मर्यादा छलै । घरक बुढ़ बूजूर्ग महिला दूनू के बीचक कड़ी रहैत छली जे अपना बुद्धि विवेक सं तारतम्य स्थापित करैत छली । जे आपसी सद्भाव के जन्म दैत छल सामंजस्य स्थापित करैत छल ।बात करबाक बंदिश सं एकटा दायरा छलै । जे एक दोसरा के आदर सम्मान के पात्र बनबैत छलै । मुदा आब जहन साड़ीए नहि त घोघ कतय सं । जे एक दोसरा सं बातचीत के स्वतँत्रता , बेटी पुतोहु़़ में अंतर नहि के चख्कर में बहुते जगह वाक कटुता आ पारिवारिक विखंडन पहिले के अपेक्षा तीव्र गति स से हो जन्म देमय लागल अछि ।पहिने जहन नव कनिया गाम गमाईत जाईथ त रिक्शा में ओहार लगाओल जाएत छल । ओहि ओहार स़ एतेक फायदा रहैत छल जे बाट घाट आफद आसमानि में दस लोक तैयार भ जाए छल हे कनिया बहुरिया छै बैचारी के दिक्कत नै होए मदद क दहिन । एखनो एहि तरहक देखल जाएं छैक ।लेकिन मोडर्नीटी के आब त सीधे कहि दैत बड फैशन वाली छै देखलिहीन केना उतान छलै भोग दहिन।खैर समयक परिवर्तन छैक ।
किछु लोग के साड़ी उबाउ लगै छैन आ घोघ विपैत । स्वाभाविक छैक जहन पहिरबाक आदतिए नै त सम्हारय में दिक्कत सहजहि । किछु लोक कहैत छथि साड़ी में त पेट पाजर देखाईते रहै छै । जौ हमरा अपना पहिरयै नै आओत त धोती के ढेका त डेग डेग पर खुजबे ने करत । फैशन के दुनिया में प्लेट पर प्लेट सजायब , पीने पर पीने लगाया तो शरीर उघार त हेबे करतै ।
सोचियौ पहिलुका लोक जखन टेलर के चलनसाईर नहि रहै त साया नै रहै लोक कोपिन पहिरै । सम्हरै की नै ? ब्लाऊज नै पहिरै तखनहु़ घोघ मरौद तेहन कारहै जे दुनू आंखि छोड़ी शरिर के कोनो अंग देखनाय सेहंता रहै छलै । रहल काज राज के त ऊखरि ढेकी चलेनाय , ठांव पीढ़ी बाल बच्चा नंगों चंगो सब करै छलै ।ओ जमाना छल पहिरै के रिआज छलै ।करै जाई छल ।स्कुल में शिक्षिका छली साड़ी में रहैत छली पेट पाजर सब झापल । हमर दाई (मैंया)छल कहै जाई छथिन्ह जे ओकरा सं गाम जेठ पद कियो नै रहथिन्ह तकर बाबजूद कियो हुनकर मुंह नै देखलखिन्ह । जे एखन तक चर्चा के बिषय अछि। लेकिन आब ई बात हम अपने घर में कहबै पालन करै त मारि मारि के हनुमान जी बना देता । ओ समय छल आब दोसर बरसात छैक । तै ई कहि देनाय साड़ी पेट पाजर उघार ओ त उल्टा पल्ला आ पीन के कमाल ।
सेएह परिस्थिती घोतीयो के संग छैक । मुदा जे आऩद धोती आ कुर्ता में छै ओ मोडर्न परिधान में नै छैक । जहन धोती पहिरैय के अभ्यास नै छल त फिरिशानी होईत छल लेकिन जहन एंकर अभ्यास शुरु केलहु त महत्व पता चलल आब धोती पहिर दिल्ली झारखंड सहित मिथिला के खतेखो जगह घूमि आयलहुँ । कोनो दिक्कत नहि । राजा महाराजा घोती में कतेक युद्ध लड़ी लेलाह । कतेक विरांगना सब साड़ी में युद्ध लड़ली । जहन सहज बुझेलन्हि तखनहि ने ?
तै जे मोन करै पहिरू ओढू खाऊं पिबू । मुदा आपना कमी के नुकेबा लेल परिधान विशेष के लपेटा में जूनि आनू ।।
विचार व्यक्तिगत अछि अन्यथा नहि लेब ।।
सादर ।।


text:
१२औ जिल्ला स्तरीय राष्ट्रपति रनिङ कप प्रतियोगितामे कैलारी गाउँपालिका पहिल हुइल बा ।
यिहे असार २१ ओ २२ गते हुइल टमान खेल मन्से एथलेक्टिस विधामे कैलारी गाउँपालिकाके खेलाडीहुक्रे सर्वाधिक १९ स्वर्णपदक, ७ रजतपदक, १ ठो कास्य प्राप्त करटी पहिल हुइल बटै । प्रतियोगितामे कैलाली जिल्लाके १३ पालिकाके खेलाडीनके सहभागितामे कैलारी गाउँपालिका पहिल स्थानमे आइल एथलेक्टिस सिनियरखेलाडी ठगराज डगौंरा बटैलै ।
एथेलेक्टिस खेलमे स्वर्ण पदक नन्ना सफल हुइल कैलारीके १२ जाने खेलाडी प्रदेश स्तरीय प्रतियोगिता खेलमे सहभागी हुइ पैही । भलिवल खेलसे भर बन्चित हुइल भलिवल राष्ट्रिय रेफ्री विष्णु प्रसाद चौधरी बटैलै । मने एक जाने भर छनौट हइल बटै । १२औ जिल्ला स्तरीय राष्ट्रपति रनिङ कप प्रतियोगिताके दुसरामे धनगढी उपमहानगरपालिका ओ टिसरामे गोदावरी नगरपालिका आइल बा ।
प्रतियोगितामे सहभागि हुई अइटी रहेबेर कैलारी गाउँपालिकाके अध्यक्ष राजसमझ चौधरी, उपाध्यक्ष भगवतीकुमारी चौधरी ओ गाउँपालिकाके प्रवक्ता तथा वडा नम्बर ७ के अध्यक्ष दिपेन्द्र बहादुर बम खेलाडी ओ खेल व्यवस्थापनके लाग गाउँपालिकासे आइल भलिवल राष्ट्रिय रेफ्री विष्णुप्रसाद चौधरी, एथलेक्टिस सिनियर खेलाडी ठगराज डगौंरा ओ व्यवस्थापक रामचरण चौधरीहे समेट टिका खादा ओराहाके विदाई करटी गाउँपालिकाके मान राखडेना आग्रह करल रहिट । उ खेलमे कैलारीके खेलाडीहुक्रे अब्बल डेखल बटै । उहे विच आज गाउँपालिकासे उ खेलाडीनहे स्वागत तथा बधाई कार्यक्रम कैटी रहल बा ।


text:
मैथिली गजल
लिखित रूपमे पं.जीवन झा आधुनिक मैथिलीक पहिक शाइर छथि (एखन धरिक खोजक अधारपर आ भारत ओ नेपाल दूनू मैथिली मिला कऽ)। हिनक नाटक "सुंदर-संयोग"मे गीत ओ गजल दूनू देल गेल जे कि ई. 1905 मे प्रकाशित भेल।
शब्दार्थ[सम्पादन करी]
गजल मूलतः अरबी शब्द छैक तँए ई बुझबामे कोनो भाँगठ नहि जे गजल नामक काव्य सर्वप्रथम अरबी भाषा कहल गेल। गजल मने प्रेमिकाक आँचर सेहो होइत छैक ,गजल मने हिरणीक दर्द भरल आवाज सेहो होइत छैक, गजल मने प्रेमी-प्रेमीकाक गप्प सेहो होइत छैक। कहबाक तात्पर्य जे जतेक विद्वान ततेक परिभाषा।
मैथिली गजलक इतिहास[सम्पादन करी]
गजलक जन्म आ विकासके जनबासँ पहिने अरब देशक ऐतिहासिकताके जानब बेसी जरुरी अछि। इस्लाम धर्मक जन्मसँ पहिनेके समयके जमानःएजाहिलियः कहल जाइत छैक, जकर मतलब अछि "अन्हार युग"। अन्हार युगमे जाहि तरहक काव्य रचल गेल ओ मूलतः अपन-अपन कबीलाके प्रशंशा आ विपक्षी कबीलाक खिद्धाशंसँ भरल अछि आ एहि काव्य शैलीके कसीदा कहल जाइत छैक। एहि युगमे मुतनब्बी नामक शाइर महत्वपूर्ण छथि। कसीदामे जखन प्रेमक प्रवेश भेल तखनेसँ गजलक जन्म हेबाक संभावना अछि। आ एहि प्रयोगक श्रेय इमरउल कैस (539 इ.)के जाइत छन्हि। अरबी साहित्य विशेषज्ञ सभके मानब छन्हि जे इमरउल कैस अन्हार युगक पहिल शाइर छथि जे गजल कहब शुरु केलथि। संगहि-संग कैसे एहन पहिल शाइर छथि जे अपन प्रियतमकेँ खसल दयार (दयारक मतलब स्थान होइत छै, चाहे ओ स्थान घर होइ कि डीह कि प्रदेश कि देश कि आन कोनो इलाका) पर कानि कए गजल कहबाक परंपरा शुरु केलथि। कैसक अलावे अरबीमे अन्तर-ह्बिनशद्दाह-अल-अबसी (525-615 इ.) अपन गजल-उल-अजरी मने पवित्र प्रेमक गजल लेल प्रसिद्ध भेलाह। अरबीक शाइर अहदे-उमवीक (661-749 इ. ) योगदान गजलमे सर्वाधिक अछि। तँए विद्वान लोकनि एहि युगके उमवी युग कहैत छथि। उमवी समयमे मक्का आ मदीना शाइर आ कलाकारक केन्द्र छल। जाहि कबीला (खानदान)मे पैगम्बर हजरत मोहम्मदक जन्म भेलन्हि ओही कबीलामे शाइर उमर-बिन-अबी -रबीय ( 643-711 इ.)क जन्म सेहो भेलन्हि। इ. 701 जन्मल जमील बुसीन विशुद्ध गजलगो शाइर छलाह। बुसीन वस्तुतः जमीलक प्रेमिकाक नाम छल जकरा जमील अपन तखल्लुस (उपनाम) के रुपमे प्रयोग करैत छलाह। आब एहि समय धरि गजलक विषय मात्र शारीरिक नहि रहि भावनात्मक भए गेलैक। प्रसिद्ध शाइर उमरु-बिन-कुलसूम अत़गलबी अपन गजलक शुरुआत प्रेमिकाक देहसँ नहि वरन जाम-ओ-मीनासँ करैत छथि। इस्लामक जन्म पछाति अरबी शाइरीके विषय तँ बदलबे केलै संगहि-संग इस्लाम जखन इरान-इराक पहुँचल तँ गजल सेहो पहुँचि गेलै। आ एहि तरहें आब फारसीमे सेहो गजल कहनाइ शुरु भेल। फारसीमे गजलगोइ नवम शताब्दीक अंतसँ शुरु भेल। मुदा एहिठाम ई कहबामे कोनो संकोच नहि जे फारसीमे कहल गजल अरबी गजलसँ बेसी नीक, समृद्ध, उदार आ भावनासँ परिपूर्ण अछि। एकर कारण ई जे अरब के तुलनामे इरान सभ्यता-संस्कृतिके मामलेमे बेसी विकसित छल। फारसीमे संभवतः रुदकी समरकन्दी पहिल शाइर छथि जे गजल कहलथि। रुदकी गजलक अलावे कसीदा, रुबाइ, मनसवी आदि सेहो कहलथि। फारसीक लगभग सभ महत्वपूर्ण शाइर गजल कहलथि जेना श़ेख सादी, रुमी, ख्वाजू किरमानी, हाफ़िज, शिराजी इत्यादि। फारसी गजलमे कमाल ख़जन्दी महत्वपूर्ण हस्ताक्षर छलाह। एहि सभहँक अलावे ओहि समयमे उ़र्फी, मजीरी, तालिब, कलीम आ सायब सभ सेहो गजलक विकास अपना-अपना तरीकासँ केलथि। एकटा आर गप्प फारसी गजलमे सायबके तमसील (मने दृष्टान्त)क बादशाह मानल जाइत अछि, मुदा ओ स्वयं एहि कलाके उस्ताद गनी काश्मीरीके बुझैत छलाह। आ हुनकासँ भेंट करबाक लेल भारत (फारसी इतिहासमे हिन्दोस्तान) सेहो आएल छलाह। फारसी गजलके संबंधमे दूटा गप्प आर । पहिल जे अमीर खुसरो " अमीर खुसरो देहलवी"क नामेँ भारतसँ बेसी इरानमे प्रसिद्ध छलाह। आ दोसर गप्प जे स़फवी युगमे इरान शासक सभँहक अकृपाक कारणे बहुत शाइर सभ भारत आबि बसि गेलाह। एहने क्रममे शाइर शैख अलीहर्फीइस्फाहानी जे बनारस आबि गेलाह। सन 1765 इ.मे हुनक मृत्यु भेलन्हि । आ एहने समयमे भारतक माटि पर गजल अपन गमक पसारि देलक। एहिठाम ई मोन राखब उचित जे भारतमे अमीर खुसरोके पहिल गजलगो सेहो मानल जाइत अछि। आ एहि गमकक किछु कण मीर, गालिब जेहन शाइरके जन्म देलक। आ तकरा बाद धीरे-धीरे उर्दू शाइरीक जन्म भेल। मोहम्मद कुली कुतुबशाह उर्दूक ओ पहिल शाइर छथि जनिकर दीवान ( गजल संकलन) प्रकाशित भेलन्हि। कुतुबशाहक बाद जे शाइर भेलाह ओ छथि-ग़व्वासी, वज़ही, बह़री इत्यादि। आ उर्दूक संग-संग गजल मैथिलीक माटि पर सेहो पसरल जकर पहिल उदाहरण 1905 मे कविवर जीवन झाक नाटक सुन्दर-संयोगमे भेटैत अछि।
1905सँ लगभग 1980 धरि मैथिली गजल पूर्णतः व्याकरण केर पालन करैत अछि मुदा तकर बाद किछु आधिक शाइर व्याकरणकेँ छोड़ि देला आ गजलक संगे-संग गजलक इतिहासकेँ सेहो तोड़ि-मरोड़ि देला। ई कथित आधुनिक गजलकार सभ ओहन गजलकारक चर्चा केनाइ छोड़ि देलथि जे व्याकरणमे लिखै छलाह। एहि ठाम आगू चलि कऽ व्याकरण बला गजलकार सूची आ बिना व्याकरण बला गजलकार सूची अलग-अलग देल अछि जाहिसँ मैथिली गजलक इतिहास समग्र रूपमे परिलक्षित हएत।[१]
स्वरूप[सम्पादन करी]
ह्रस्व आ दीर्घ केर संयोगसँ जुज बनैत छै, जुजसँ अज्जा, अज्जासँ रुक्न, रुक्नसँ अर्कान, अर्कानसँ बहर, कोनो एक रंगक बहरसँ बनल दूटा पाँतिकेँ शेर कहल जाइत छै आ एक समान बहरक किछु शेरक समूहकेँ गजल कहल जाइत छै।
गजलक प्रकार[सम्पादन करी]
मुरद्फ गजल-- जाहि गजलमे मतला हो तकरा मुरद्फ गजल गजल कहल जाइत छै। गैर मुरद्फ गजल-- जाहि गजलक मतलामे रदीफ नै हो तकरा गैर मुरद्फ गजल कहल जाइत छै।
ऐ ठाम ई मोन राखू जे बिना रदीफक तँ गजल भए सकैए मुदा बिना कफिया गजल नै हएत।
एकर अतिरिक्त बिना व्याकरण बला गजल सेहो मैथिलीमे लिखाएल अछि। संक्षिप्त चर्चा आगू चलि कऽ हएत।
मैथिली गजलमे अनचिन्हार आखर केर योगदान[सम्पादन करी]
11/4/2008केँ “अनचिन्हार आखर” नामक ब्लाग इंटरनेटपर आएल। अनचिन्हार आखर केर छोटका नाम " अ-आ " राखल गेल अछि। ई ब्लाग आशीष अनचिन्हार द्वारा शुरू कएल गेल छल आ समय-समयपर आन-आन गजलकार सभकेँ जोड़ल गेल। वर्तमानमे ई ब्लाग आशीष अनचिन्हार आ गजेन्द्र ठाकुर द्वारा संपादित भऽ रहल अछि [२] तँ देखी अनचिन्हार आखर केर किछु विशेषता-
1) अ-आ प्रिंट वा इंटरनेटपर पहिल उपस्थिति अछि जे की मात्र आ मात्र गजल एवं गजल अधारित विधापर केन्द्रित अछि।
2) अ-आ केर आग्रहपर श्री गजेन्द्र ठाकुर जी गजलशास्त्र लिखला जे की मैथिलीक पहिल गजलशास्त्र भेल।
3) अ-आ द्वारा "गजल कमला-कोसी-बागमती-महानन्दा सम्मान" केर शुरूआत भेल। जे की स्वतन्त्र रूपें गजल विधा लेल पहिल सम्मान अछि।
4) अ-आ केर ई सौभाग्य छै जे ओ मैथिली बाल गजल नामक नव विधाकेँ जन्म देलक आ ओकर पोषण केलक। मैथिली भक्ति गजल सेहो अ-आ केर देन अछि। विदेहक अङ्क 111 पूर्ण रूपेण बाल-गजल विशेषांक अछि आ अङ्क 126 भक्ति गजल विशेषांक।
5) बर्ख 2008 आ 2015 माँझ करीब 30टासँ बेसी गजलकार मैथिली गजलमे एलाह। ई गजलकार सभ पहिनेसँ गजल नै लिखै छलाह। सङ्गे-सङ्ग करीब 5टा समीक्षक-आलोचक सेहो एलाह।
6) पहिल बेर मैथिली गजलक क्षेत्रमे एकै बेर करीब 16-17 टा आलोचना लिखाएल।[३]
7) अ-आ मैथिली गजलकेँ विश्वविद्यालय ओ यू.पी.एस.सी एवं बी.पी.एस.सीमे स्थान दिएबाक अभियान चलौने अछि आ एकटा माडल सिलेबस सेहो बना क' प्रस्तुत केने अछि।
8) अ-आ प. जीवन झा जीक मृत्यु केर अंग्रेजी तारीख पता लगा ओकरा गजल दिवस मनेबाक अभियान चलौने अछि।
9) अ-आ 1905सँ ल' क' 2013 धरिक गजल सङ्ग्रहक सूची एकट्ठा ओ प्रकाशित केलक ( व्याकरणयुक्त एवं व्याकरणहीन दूनू )। [४]
10) अ-आ अधिकांश गजलकारक ( व्याकरण युक्त एवं व्याकरणहीन दूनू ) संक्षिप्त परिचय प्रस्तुत केलक।
11) अ-आ 62 खण्डमे गजलक इस्कूल नामक श्रृखंला चलौलक जे की समान्य पाठकसँ ल' क' गजलकार धरि लेल समान रूपसँ उपयोगी अछि।
12) अ-आ मैथिलीमे पहिल बेर आन-लाइन मोशयाराक आरम्भ केलक आ ई बेस लोकप्रिय भेल।
13) मैथिली गजल आ अन्य भारतीय भाषाक गजल बीच संबंध बनेबाक लेल "विश्व गजलकार परिचय शृखंला" शुरू कएल गेल।
अनचिन्हार आखरक एही काज सभकेँ देखैत मैथिली गजलक पहिल अरूजी गजेन्द्र ठाकुर 2008क बाद सँ लऽ कऽ वर्तमान कालखंडकेँ "अनचिन्हार युग" केर नाम देलाह।[५]
मैथिली गजलमे विदेह (पत्रिका) केर योगदान[सम्पादन करी]
विदेहक किछु एहन काज जै बिना गजलक उत्थान सम्भव नै छल
1) विदेहक 21म अंक ( 1 नवम्बर 2008 )मे राजेन्द्र विमल जीक 2 टा गजल अछि। राम भरोस कापड़ि भ्रमर आ रोशन जनकपुरी जीक 11 टा गजल अछि। संगे-संग धीरेन्द्र प्रेमर्षि जीक 1 टा आलेख मैथिलीमे गजल आ एकर संरचना। अछि संगे-संग ऐ आलेखक संग 1 टा गजल सेहो अछि प्रेमर्षि जीक। विदेहक ऐ अंकमे कतहुँ ई नै फड़िछाएल अछि जे ई गजल विशेषांक थिक मुदा विदेहक ऐसँ पहिनुक अंक सभमे गजलक मादें हम कोनो तेहन विस्तार नै पबै छी तँए हम एही अंककेँ विदेहक गजल विशेषांक मानलहुँ अछि।
2) विदेहक अंक 96 (15 दिसम्बर 2011)मे मुन्नाजी द्वारा गजल पर पहिल परिचर्चा भेल। ऐ परिचर्चाक शीर्षक छल मैथिली गजल: उत्पत्ति आ विकास (स्वरूप आ सम्भावना)। ऐमे भाग लेलथि सियाराम झा सरस, गंगेश गुंजन, प्रेमचंद पंकज, शेफालिका वर्मा, मिहिर झा ओमप्रकाश झा, आशीष अनचिन्हार आ गजेन्द्र ठाकुर भाग लेलथि। ऐकेँ अतिरिक्त राजेन्द्र विमल, मंजर सुलेमान ऐ दूनू गोटाक पूर्वप्रकाशित लेखक भाग, धीरेन्द्र प्रेमर्षिजीक पूर्व प्रकाशित लेख) सेहो अछि।
3) विदेहक अंक 111 (1/8/2012) जे की बाल गजल विशेषांक अछि जाहिमे कुल 16 टा गजलकारक कुल 93 टा बाल गजल आएल।
4) विदेहक 15 मार्च 2013 बला 126म अंक भक्ति गजल विशेषांक छै।
5) 15 नवम्बर 2013केँ विदेहक 142म अंक "गजल आलोचना-समालोचना-समीक्षा " विशेषांक छल।
मैथिलीक किछु प्रमुख गजलकार[सम्पादन करी]
व्याकरण युक्त गजलकार (ई लिस्ट भारत-नेपाल दूनू ठामक गजलकार मिला कऽ अछि)
1) पं.जीवन झा
3) सीताराम झा
5) योगानंद हीरा
6) जगदीश चन्द्र अनिल (जगदीश चन्द्र ठाकुर "अनिल")
7) विजय नाथ झा
9) मुन्नाजी
10) सुनील कुमार झा
13) मिहिर झा
14) ओमप्रकाश झा
15) अमित मिश्र
16) चंदन कुमार झा
20) विनीत उत्पल
22) राम कुमार मिश्र
23) नीरज कुमार कर्ण
24) प्रदीप पुष्प
26) आशीष अनचिन्हार
उपरक नामक अतिरिक्त त्रिपुरारी कुमार शर्मा, विकास झा रंजन,रोशन, दीप नारायण विद्यार्थी,प्रवीन नारायण चौधरी प्रतीक, भावना नवीन, भाष्कर झा, रवि मिश्रा भारद्वाज, अजय ठाकुर मोहन, प्रभात राय भट्ट, श्रीमती इरा मल्लिक, स्वाती लाल, नितेश झा रौशन ,कुमार पंकज झा, उमेश मंडल, मनोज, अविनाश झा अंशु, सुमित मिश्रा "गुंजन" आदि सेहो गजल लीखि रहल छथि आ भविष्यमे ई सभ आर बेसी जगजियार हेता।
मैथिलीक किछु गजल गायक[सम्पादन करी]
मैथिलीक बिना व्याकरण बला गजल[सम्पादन करी]
लगभग 1980 सँ एखन धरि बहुतो गजलकार ओहन गजल लिखलथि जाहिमे गजलक नियमक पालन नै भेल अछि। ई कहब बेसी उचित जे ओहि धाराक गजलकार सभ नियम पालन करहे नै चाहैत छथि। ओ हुनकर अवधारणा हेतनि। एहिठाम ओहि धाराक किछु प्रतिनिधि गजलकार सभहँक नाम देल जा रहल अछि (ई लिस्ट भारत-नेपाल दूनू ठामक गजलकार मिला कऽ अछि)--
3) कलानंद भट्ट
9) विभूति आनन्द
उपरमे देल प्रतिनिधि गजलकारक अतिरिक्त बहुतों एहन शाइर सभ छथि जे की छिटपुट आजाद गजल लिखला आ अन्य विधामे महारत हासिल केलाह।[६] ई सूची शुरूसँ लऽ कऽ एखन धरिक अछि। संगे-संग भारत आ नेपाल दुन्नू मिला कए अछि। जँ ऐमे कोनो नाम छूटि गेल हुअए तँ ओ अहाँ सभ तुरंत एडिट कऽ ऐठाम दी[७]-- बाबू भुवनेश्वर सिंह भुवन, रमानंद रेणु, फूल चंद्र झा प्रवीण, वैकुण्ठ विदेह, शीतल झा, प्रेमचंद्र पंकज, प.नित्यानंद मिश्र, शारदानंद दास परिमल, तारानंद झा तरुण, रमाकांत राय रमा, महेन्द्र कुमार मिश्र, विनोदानंद, दिलीप कुमार झा दिवाना, वैद्यनाथ मिश्र बैजू, विलट पासवान विहंगम, सारस्वत, कर्ण संजय, अनिल चंद्र ठाकुर, श्याम सुन्दर शशि, अशोक दत्त, कमल मोहन चुन्नू, रोशन जनकपुरी, जियाउर रहमान जाफरी, धर्मेन्द्र विहवल्, सुरेन्द्र प्रभात, अतुल कुमार मिश्र, रमेश रंजन, कन्हैया लाल मिश्र, गोविन्द दहाल, चंद्रेश, चंद्रमणि झा, फजलुर रहमान हाशमी, रामलोचन ठाकुर, विनयविश्व बंधु, रामदेव भावुक, सोमदेव, रामचैतन्य धीरज, महेन्द्र, केदारनाथ लाभ, गोपाल जी झा गोपेश, नंद कुमार मिश्र,देवशंकर नवीन,मार्कण्डेय प्रवासी,अमरेन्द्र यादव, केदार कानन आदि। बहुत रास नाम धीरेन्द्र प्रेमर्षि जी द्वारा संपादित गजल विशेषांक पर आधारित अछि।


text:
समाचार स्रोत: अनलाइन खबड़
७ सावन, काठमांडु । नेकपा (माओवादी)क संयोजक मातृका यादव राष्ट्रियताक नाम मे मधेश तथा मधेशी जनता केँ देखबाक दृष्टिकोणे गलत हेबाक टिप्पणी केलनि अछि । गोर्खाली राष्ट्रियताक वर्चस्व हेबाक चलते नेपाली कम्युनिष्ट आन्दोलन पाछाँ पड़ि जेबाक बात सेहो ओ कहलनि ।
ऋषी कट्टेल नेतृत्वक नेपाल कम्युनिष्ट पार्टी द्वारा वृहस्पति दिन ३३मा पुष्पलाल स्मृति दिवसक अवसर मे आयोजना कैल गेल विचार गोष्ठी मे यादव द्वारा खुद केँ नेपाल कम्युनिष्ट पार्टी केर नेता कहनिहार एको प्रतिशत लोक कम्युनिष्ट चरित्रक नहि होयबाक बात बतेलनि ।
‘हम सब जिन्दाबाद कहलाक बाद जिन्दाबाद आर मूर्दावाद कहलाक बाद मूर्दाबाद कहैत छी । अपन चिन्तन मनन तऽ अछिये नहि’ यादव जी कहलनि – ‘हम सब मधेशी कहैक संगे ईण्डियन छियैक तेना सोचैत छी । मधेश नेपाल केर हो, मधेशी मुदा ईण्डियन हो?’
यादव जी गोर्खाली सबकेँ मात्र सच्चा राष्ट्रवादी मानबाक पुरान सोंच मे परिवर्तन आनय पड़त से धारणा रखलनि ।
एमाले, एमाओवादी लगायत सब पार्टी सब भ्रष्ट कर्मचारी आर तस्कर-व्यापारी केर चन्दाक भर मे चलबाक बात कहैत ओ ताहि पार्टी सब केँ कम्युनिष्ट मानले नहि जा सकबाक बात कहलनि । ओ कहला – ‘कम्युनिष्ट सब सत्ता केर उपयोग करैत नव जनवादी क्रान्ति सफल बनेबाक दिशि लागि जेबाक छल । मुदा, हम सब अपनहि जेबी भरय दिशि लागि गेलौं । केना कमाय होयत ताहि दिशि लागि गेलौं । केना भेटत सत्ता ताहि खेल मे लागल लोक केँ केना कम्युनिष्ट कही ?’
ओ नेपाली कम्युनिष्ट आन्दोलनक मुख्य समस्या मे नेता सबहक रुपान्तरण हेबाक बात बतौलनि । मार्क्स, एङगेल्स आ लेनिन सर्वहारा परिवारक नहि भेलाक बादो ओ सब अपना केँ सर्वहारा मे रुपान्तरण करैत आगाँ बढला कहैत यादवजी नेपालक कम्युनिष्ट नेता सबकेँ सेहो अपना केँ रुपान्तरण करैत आगाँ बढि नेतृत्व करबाक दिशा मे जोर देलनि ।
माओवादी संयोजक मातृका यादव नेपालक कम्युनिष्ट आन्दोलन बिघटन केर दिशा तरफ जा रहल बतौलनि । नेपालक सब कम्युनिष्ट पार्टी बीच न्युनतम कार्यगत एकता करैत कम्युनिष्ट आन्दोलन केँ सही ट्रैक मे आनबाक आवश्यकता रहल सेहो कहलनि।


text:
आरोपी 16 वर्षीय छात्र केँ पिता कहलनि कि सीबीआई हुनकर बेटा क' फंसा रहल अछि। आरोपी के पिता कहलनि कि हुनकर बेटा क' अपराध स्वीकार करबाक लेल प्रताड़ित कायल जे रहल अछि, जे ओ नहि केना छथि। आगा ओ कहलनि कि सीबीआई अधिकारी अपराध स्वीकार नहि करबा पर हुनकर पूरा परिवार क' गोली मारबाक धमकी द' रहल अछि। सीबीआई केँ एहि धमकी के बाद हुनकर बेटा अपराध स्वीकार केना छथि।
ओम्हर, कहल जे रहल अच्छी कि आरोपी छात्र सीपीओ केर समक्ष सोम दिन प्रद्युम्न केर हत्या नहि करबाक बात कहलनि। एक सीपीओ अधिकारी नाम नहि बतेबाक शर्त पर कहलनि कि आरोपी छात्र एकदम शांत नजैर आबैत छल। हम हुनका कहलो कि हम सीपीओ अधिकारी छी। कृपा करि बिना कोनो डर के सभ बात बताऊ। तखन छात्र कहलनि कि ओ किनको हत्या नहि केना छथि हुनका फंसाओल जे रहल अछि।
अपने क' बता दी 8 नवंबर क' छात्र क' हिरासत मे लेबाक बाद सीबीआई कहने छल कि छात्र अप्पन पिता आओरजांचकर्ता सभक समक्ष अप्पन अपराध स्वीकार केलनि। सीपीओ कही रहल अछि कि आरोपी छात्र कहने छथि कि डरा के हत्याक बात स्वीकार केलनि। सीपीओ कही रहल अछि कि जांचकर्ता सभ छात्र क' मारी पीटी प्रताड़ित केना छल। सीबीआई पूछताछ केर दौरान जूवेनाइल जस्टिस बोर्ड के कोनो सदस्य क' ओता नहि रहे देना छल। पता नहि ई केहेन प्रक्रिया छल।
आरोपी छात्र केन पिता कहलनि कि ओ एहि मामला मे प्रधानमंत्री सँ हस्तक्षेप करबाक मांग करथिन। आगा ओ कहलनि कि हम एहि मामला के सभक लग ल' जायब। सीबीआई एहि हत्या कांड मे हम्मर बेटा केँ शामिल होयबाक कोनो सबूत नहि देना अछि। हमर बेटा प्राइमरी विंग केर बाथरूम मे इसलिए गेल छल किएक जे ओ म्यूजिक रूम दिस जे रहल छल। एहि दौरान ओ बाथरूम मे खून सँ लथपथ प्रद्युम्न के देखने छल।
गौरतलब अछि कि प्रद्युम्न केर 8 सितंबर क' रायन इंटरनैशनल स्कूल के बाथरूम मे हत्या क' देल गेल छल। गुरुग्राम पुलिस एहि मामला मे एक बस कंडक्टर अशोक क' गिरफ्तारी केना छल, मुदा सीबीआई बस कंडक्टर क' क्लीनचिट द' देना अछि।


text:
पांच दिन धरि अहां नाटकक संग कथा आओर काव्यपाठ के मजा लs सकय छी. एहि महोत्सव के खास गप ई अछि जे अहां अहि पांच दिन में मैलोरंग आओर मिथिलांगन दूनु के प्रस्तुति देखि सकय छी.
संजय चौधरी जी आओर प्रकाश झा जी दुनू गोटे मांजल निर्देशक छथिन्ह. हिनकर नाटक
अहां एक बेर देख लेलाह के बाद दोसर नाटक मिस नहि करि सकय छी.
कार्यक्रम एकदम सं कसल रहैत अछि. फेर एहि दौरान अहां के अपन गाम-घर...इलाका के लोक सभ सं मिलय केर मौका सेहो मिलैत अछि.
मैथिली कार्यक्रमक शुरुआत 22 मार्च के रवींद्र नाट्य के तहत डाकघर नाटक सं होएत. ई नाटक संजय चौधरी जीक मिथिलांगन के तरफ सं अछि. ई कार्यक्रम मुक्तधारा, भाई वीर सिंह मार्ग, गोल मार्केट मे शाम 6.30 बजे सं शुरू होएत. ई जगह आरके आश्रम मार्ग मेट्रो स्टेशन के पास अछि.
23 मार्च के रवींद्र अर्पण के तहत जल डमरू बाजे नाटक होएत. ई नाटक लिटिल थिएटर ग्रुप, एलटीजी सभागार, मंडी हाउस मे सांझ सात बजे सं शुरू होएत. ई प्रकाश जीक मैलोरंगक प्रस्तुति अछि.
24 मार्च को कथा रवींद्र सागर के तहत सगरि राति दीप जरय केर आयोजन अग्रवाल धर्मशाला, मधुबन रोड मे होएत. ई निर्माण विहार मेट्रो स्टेशन के पास अछि. सगरि राति दीप जरय सांझ छह बजे सं छह बजे भोर तक होएत.
25 मार्च के रवींद्र काव्य के तहत 'काव्य रचना पाठ' होएत. एकरो आजोयन एमएलआर एकेडमी ऑफ आर्ट, मधुबन रोड मे होएत आओर इहो निर्माण विहार मेट्रो स्टेशन के पास अछि.
26 मार्च के व्यवस्था नामक नाटक होएत. ई नाटक पंचकोसी सहरसा के तरफ सं भ रहल अछि. एकर आनंद अहां मुक्तधारा, भाई वीर सिंह मार्ग, गोल मार्केट मे सांझ 6.30 बजे सं ल सकैत छी. एकर बाद सांझ साढ़े सात बजे सं एहिठाम काबुली वाला नाटक होएत.


text:
आखिरकार राज ठाकरे पर शिकंजा कसल गेल. बड़ गीदड़-भभकी दैत छलखिन्ह जे पुलिस... प्रशासन... सरकार मे हिम्मत छनि त गिरफ्तार कs क दिखबथुन. मुदा केंद्र सं मिलल दबाव के बाद राज्य सरकारके मजबूरी मे कठोर कदम उठाबय पड़लन्हि. राहुल गांधी के सेहो कहय पड़लन्हि जे राज देश तोड़य के राजनीति क रहल अछि. गृहमंत्री शिवराज पाटिल के राज्यसभा मे बयान देबय पड़लन्हि जे ओ राज्य सरकार सं कड़ा कदम उठाबय लेल कहलखिन्ह अ. मुदा अहां के ई जानि कs अचरज होएत कि केंद्र सं लगातार तीन दिन तक ... 19... 20... आओर 21 तारीख तक तीन टा नोटिस भेजल गेल राज के खिलाफ कार्रवाई करय लेल मुदा कार्रवाई भेल खूब हो हल्ला के बाद 21 तारीख के. पाटिल जी कहबो कएलखिन्ह जे ओ खुद एहि मामला पर महाराष्ट्र के मुख्यमंत्री देशमुख सं गप्प कएलखिन्ह. तखनो एतेक देर भेल. एकटा गप्प आओर जखन सरकारके पता छलन्हि जे गिरफ्तार कएला के बाद समर्थक तोड़ फोड़ कsसकय अ तखनो बांद्रा कोर्ट के बाहर पर्याप्त सुरक्षा कर्मी तैनात नहिं छल जकरा कारण समर्थक सभ जमि के हंगामा कएलक. कएटा पत्रकार से सेहो चोट आएल. राज के न्यायिक हिरासत मे भेजला के बाद हुनकर समर्थक आओर उपद्रव पर उतरि आएल.
खैर महाराष्ट्र नवनिर्माण सेना के प्रमुख राज ठाकरे के 4 नवंबर तक न्यायिक हिरासत मे भेज देल गेल अछि. राज ठाकरे के अखन कल्याण मे राखल गेल अछि जतय एकटा मामला मे सुनवाई होएत. राज के दु टा मामला मे जमानत मिल गेल अछि. राज के खैरवाड़ी थाना मे दर्ज मामला मे जमानत मिलल अछि. एहि थाना मे चेतना कॉलेज मे रेलवे परीक्षा देबय लेल आएल छात्र के संग मारिपीट के मामला दर्ज अछि. ओना राज के कल्याण पहुंचय सं पहिने हुनकर समर्थक सभ जमि क हंगामा कएलक. कइटा गाड़ी... दोकान मे आगि लगा देलक. खूब तोड़उोड़ करलक. एकदम सं उत्पात मजा देलक.
एहि सं पहिने आई भोरे- भोर करीब पौने तीन बजे राज ठाकरे के गिरफ्तार करल गेल. रेलवे केर परीक्षा देबय लेल आएल उत्तर भारतीय छात्र के संग मारि-पीट आओर सरकारी संपत्ति के नुकसान पहुंचाबय के लेल ई गिरफ्तार कएल गेल. गिरफ्तारी के बाद हुनका मुम्बई लाएल गेल जतय बांद्रा कोर्ट में पेश कएल गेल. रेलवे परीक्षा के दौरान एमएनएस कार्यकर्ता सभ जमिकs हंगामा कएने छल. पर्चा फाड़ि देने छल... विद्यार्थी सभ के घेर -घेर के मारय पिटल गेल ... सामान सभ छिन लेल गेल...एडमिट कार्ड...कॉपी...किताब सभ फाड़ि गेल गेल... पुलिस किछ नहिं कएलक... टुकुर-टुकुर देखैत भर रहल... एकटा विद्यार्थी के मौत सेहो भ गेल. जिनकर शव आई पटना पहुंचल. एकर बाद दिल्ली मे सोम दिन एहि मामला पर राजनीतिक गतिविधि तेज भेल... सभ पार्टी के नेता सभ एकर निंदा त करबे कएलखिन्ह. राज्य सरकार पर ढिलाई बरतय के आरोप सेहो लगैलखिन्ह. केन्द्र मे उमड़ैत आक्रोश के बाद महाराष्ट्र सरकार कारवाई करय लेल मजबूर भेल . ओना राज ठाकरे के गिरफ्तार करय लेल जमशेदपुर अदालत सं सेहो गिरफ्तारी केर वारंट जारी भेल छल... मुदा ई गिरफ्तारी रेलवे परीक्षा देबय आएल छात्र के संग मारपीट के लेल भेल अछि. राज केर गिरफ्तारी के खबर मिलतहि एमएनएस कार्यकर्ता सभ उपद्रव शुरू कs देलक ... लाठी... डंडा आओर तलवार के संग गाड़ी के निशाना बनौलक... निशाना बनल गैरमराठी टैक्सी चालक ... सरकारी बस... सरकारी सम्पत्ति. राज ठाकरे के समर्थक बांद्रा कोर्ट के बाहर सेहो खूब हंगामा कएलक... पुलिस के लाठी चार्ज सेहो करय पड़ल. समर्थक सभ के हंगामा केर कारण राज के कोर्ट मे पेश करय मे सेहो विलंब भेल. आखिर कोर्ट मे राज के दु मामला मे जमानत द देल गेल जखन कि एक मामला मे 4 नवंबर तक न्यायिक हिरासत मे भेज देल गेल.


text:
नवका- पुरनका लेख सर्च करु...
दरभंगा सं कीर्ति आजाद
भारतीय जनता पार्टी...बीजेपी दरभंगा लोक सभा क्षेत्र सं कीर्ति आजाद के फेर सं उम्मीदवार घोषित कएलक. ओना पार्टी हिनका एहिबेर दिल्ली सं लड़ाबय के चाहैत छल . मुदा दरभंगा के लs क कीर्ति जी... संजय झा जी आओर विजय जीके बीच पार्टी कीर्ति जीके टिकट देनाय नीक बुझलक. कीर्ति आजाद जी एहि सं पहिने दरभंगा सं जीत चुकल छथिन्ह. मुदा स्थानीय लोक सं हिनका ओतेक लगाव नहिं रहय छनि. दरभंगा सं नीक हिनका दिल्लीए लगैत छनि. देखिऔ एहि बेर कि होएत छनि. दरभंगा सं दिल्ली के संसद भवन जाए छथि कि नहिं? ओना मिथिला के देखल जाए त बीजेपी के ओर सं उम्मीदवार के फाइनल लिस्ट एहि तरहे अछि:
पूर्वी चम्पारण सं राधा मोहन सिंह... मधुबनी सं हुकुमदेव नारायण यादव... अररिया सं प्रदीप सिंह गंगे... कटिहार सं निखिल चौधरी ... पूर्णिया सं उदय सिंह... भागलपुर सं सैयद शाहनवाज हुसैन आओर दरभंगा सं कीर्ति आजाद.
सदस्यता लें टिप्पणियाँ भेजें (Atom)


text:
+2 बालिका उच्च विद्यालय मे शौचालय नहि होयब सरकार आओर शिक्षा विभागक कार्यप्रणाली पर सवाल ठाढ़ क' रहल अछि। स्कूल प्रशासन सँ ल'के ग्रामीण सभ सेहो स्कूल मे शौचालय निर्माणक लेल कैको बेर प्रयास जरूर केलक, मुदा सफलता हाथ नहि लागल।
प्रधनमंत्री नरेंद्र मोदी द्वारा स्वच्छता अभियान केर तहत नॉमिनेट कायल गेल स्वामी राम भद्राचार्य जाहि दिन डरहार गाम सँ स्वच्छता अभियान केर शुरुआत केलनि तेँ ओहि दिन मानव संसाधन विकास राज्य मंत्री उपेंद्र कुशवाहा सेहो गाम मे बारहैन लगेना रहथिन। स्कूल मे शौचालय नहि होयबाक कारण भ' रहल दिक्कत सँ हुनको अवगत कराओल गेल छल। ओहि दिन मंत्री जी कहने रहथिन कि यदि भीख मांगे पड़त तेँ भीख मांगब, मुदा स्कूल मे शौचालय जरूर बनबायब। तीन बरख बितलाक बादो परिस्थिति मे कोनो बदलाव नहि भेल अछि।
अपने क' बता दी कि प्रधानमंत्री नरेंद्र मोदी उत्तर प्रदेश मे स्वच्छता अभियानक तहत नौ गोटाकेँ नॉमिनेट केना रहथिन। जाहिमें स्वामी राम भद्राचार्य सेहो शामिल छलथि। एहि क्रम मे दरभंगाक डरहार गाम मे 15 नवंबर 2014 क' ओ स्वच्छता अभियान केर शुरुआत केलनि। एहि कार्यक्रमक दौरान मंत्री उपेंद्र कुशवाहा सेहो मौजूद छला। कार्यक्रमक दौरान पत्रकार सभ स्वामी भद्राचार्य क' गामक संगे - संग स्कूल मे शौचालय नहि होयबाक बात कहल गेल छल, जाहि पर ओ मंत्री केर उपस्थिति मे वादा केना रहथिन कि यदि हमरा शौचालय बनेबाक लेल भीख सेहो मांगे पड़त तेँ मांगब। ओहि समय मंत्री जी जल्दे विधालय मे शौचालय बनेबाक बात कहने रहथिन, मुदा तीन बरख बितलाक बादो शौचालय नहि बनल अछि आओर नहिये सुरक्षाक लेल देबाल ठाढ़ भेल।


text:
काठमांडू, ५ मार्च २०२०। मैथिली जिन्दाबाद!!
नेपालक लेल भारतीय राजदूत श्री विनय मोहन क्वात्रा द्वारा आइ राष्ट्रपति भवन शीतलनिवासमे आयोजित एक विशेष समारोहमे अपन ओहदाक प्रमाण पत्र सम्माननीय राष्ट्रपति श्रीमती विद्यादेवी भण्डारी समक्ष पेश कयल गेल । ओ नेपालक लेल २५म राजदूत थिकाह । दिसम्बर २०१९ मे पूर्वराजदूत मञ्जीव सिंह पुरीक कार्यकाल पूरा भेला उपरान्त क्वात्रा नया राजदूतक रूपमे नियुक्त भेला अछि ।
(साभारः गोविन्द शाह द्वारा फेसबुक पर देल गेल अपडेट, श्री साह भारतीय राजदूतावास अन्तर्गतक बीपीकेएफ मे नियुक्त पदाधिकारी छथि।)


text: पूर्णिया। खो-खो क राष्ट्रीय खिलाड़ी ज्योति क लौ आब नहि मिझायत। मुख्यमंत्री एहि मामला मे पहल करैत ज्योति क इलाज क सबटा खर्च मुख्यमंत्री राहत कोष स देबा लेल आदेश देलथि अछि। मुख्यमंत्री क निर्देश पर जिलाधिकारी डॉ. एन. सरवण कुमार ज्योति क हाल लेबा लेल स्थानीय हड्डी रोग विशेषज्ञ के. एस आनंद क नर्सिग होम पहुंचलाह आओर मुख्यमंत्री क संदेश पहुंचेलाह। जिलाधिकारी कहला जे मुख्यमंत्री नीतीश कुमार न केवल ज्योतिक इलाज क खर्च मुख्यमंत्री राहत कोष स देबा लेल कहलथि अछि, बल्कि हुनकर खेल कए बढ़ावा देबा लेल सेहो हरसंभव मदद क भरोस देलथि अछि। जिलाधिकारी कहला जे अगर बेहतर इलाज क जरूरत लेल ज्योति कए बाहर ल जेबाक जरूरत पडल त सरकार अपन खर्च पर बाहर ल जाएत। एकर बाद डॉक्टर क कहब अछि जे ज्योति तीन मास बाद मैदान पर लौट सकैत छथि। ज्ञात हुए जे पूर्णिया महिला कॉलेज मे स्नातक पार्ट तीन क छात्रा ज्योति 4 अप्रैल कए एकटा सड़क हादसाक शिकार भ गेल छलीह। एहि हादसा मे हुनकर दूनू पैर क हड्डी टूटि गेल छल। बीपीएल परिवार क इ बेटी टकाक अभाव मे जिंदगी आ मौत क बीच झूलि रहल छल।


text:
मैथिली जिन्दाबाद केर समाचार संपादक आ फिल्म समाचार विशेषज्ञ किसलय कृष्ण संग जास्मीन केर साक्षात्कार
किसलय: अहाँक जन्म स्थान कोन आ रहनिहार कोन ठामक छी? कि अहाँ मैथिली सेहो गबैत छी?
जास्मीन: हमर जन्मस्थान संभलपुर (उड़ीसा) आ मूल गाम झारसुगुडा (उड़ीसा) अछि। भाषा कोनो हो, हम स्वतंत्रताक संग गाबि सकैत छी।
किसलय: भविष्य मे यदि कोनो मैथिली मूवी मे काज भेटत तऽ करबैक? अहाँ मैथिली कोना बुझैत छी? मिथिला सँ कोनो तरहक जुड़ाव?
जास्मीन: निश्चित! कलाक प्रदर्शन लेल जे कोनो मंच भेटत, हम जरुर अपन प्रतिभाक प्रदर्शन करय चाहब। मैथिली माँ-बाबुजीक घर पर आपसी वार्ता सँ हमहुँ बुझैत छी। और हाँ, हम मैथिल ब्राह्मण परिवार सँ छी। हमर पूर्वज वास्तव मे मिथिला सँ छलाह। आइयो हमरा लोकनिक कुलक कतेको सदस्य सब मूल गाम मिथिलहि मे बसैत छथि। किछु पारिवारिक विवादक कारण सँ हमर माँ-बाबुजी मूल परिवार सँ अलग भऽ उड़ीसा मे बसि गेलाह। तैयो हमरा लोकनि काफी जुड़ल छी मिथिला व मैथिली सँ।
किसलय: तही लेल तऽ अहाँ सँ बेर-बेर गामक नाम पूछि रहल छी हम।
जास्मीन: चूँकि हम कहियो गेल नहि छी, लेकिन हमर गामक नाम अछि अन्डीपट्टी (शिवीपट्टी), मधुबनी।
किसलय: ई साक्षात्कार मैथिली जिन्दाबाद लेल कय रहल छी, ओतय मैथिली भाषा व मिथिलाक विशेषता छैक। ताहि हेतु हम चाहैत छी जे अहाँक जुड़ाव मैथिली-मिथिला सँ कोना अछि से सब बात अहाँ खुलिकय राखी।
जास्मीन: हँ! बहुत बढियाँ। जँ अपनहि प्रदेशक सिनेमा हो आ ओहि लेल मौका भेटत तऽ हमरा अपन कलाक प्रदर्शन करबा मे बहुत नीक लागत।
किसलय: बहुत सुन्दर बात कहलहुँ जास्मीन जी।
जास्मीन: बहुत धन्यवाद अपने केँ।
किसलय: अच्छा ई बताउ जे अहाँ सिंगिंग आ एक्टिंग केँ अपन कैरियरक रूप मे कियैक चुनलहुँ?
जास्मीन: हमरा बचपने सँ डान्स केर काफी सख छल। गेबाक प्रेरणा माँ-बाबुजी सँ भेटल। बाबुजी पुरान गीतक बहुत शौकीन छला। देर राति धरि हमरा लोकनिक घर मे खाना खेलहुँ वा नहि, संगीत-गीत जरुर बजैत रहैत छल।
किसलय: वाह! कतेक महत्त्वपूर्ण बात कहलहुँ। बहुत नीक!
जास्मीन: माँ भगवान् केँ अपन मधुर आवाज मे अनेको प्रकारक आरती सुना-सुना मनबैत रहैत छल… और हम हुनकर बदला मे आशीर्वाद पबैत छलहुँ।
किसलय: सिंगिंग आ एक्टिंग मे सँ पहिल प्राथमिकता केकरा दैत छी?
जास्मीन: एक्टिंग बेशक! कियैक तऽ सिंगिंग मे पिताजीक देहान्तक बाद हमर अभ्यास छूटि गेल। आर आब हम जौब करय लगलहुँ अछि। सिंगिंग वास्ते हमरा जीरो सँ मेहनत करबाक अछि। हलाँकि जौब मे रहितो हम डीडी चैनल्स और बहुते प्रोजेक्ट्स करैत रही। एहि मे कोरपोरेट एक्टिविटिज सेहो शामिल अछि। और जेना हमरा लगैत अछि जे गायन सेहो हम कोनो नीक मार्गदर्शक केर नेतृत्व मे नीक सऽ कय सकैत छी।
किसलय: वाह! यदि मैथिली फिल्म भेटैत अछि तऽ हाँ कहबा मे अहाँ केँ दिक्कत तऽ नहि न हैत?
जास्मीन: नहि! बाजय मे हम अप्पन बाबा केँ सेहो चुप करा देब। हाहाहा!
किसलय: हाहाहा! ग्रेट! बहुत धन्यवाद। मैथिली जिन्दाबाद यानि www.maithilijindabaad.com हमरा सबहक न्युज वेब पोर्टल थीक। आ परिकल्पना पत्रिका सेहो समय-समय पर प्रकाशित होइत अछि। सहयोग करैत एतेक समय देबाक लेल बहुत धन्यवाद अछि जास्मीन जी।
जास्मीन: अहाँ केँ सेहो बहुत धन्यवाद जे हमर कलाक विषय मे जिज्ञासा करैत एकरा समुचित अवसर भेटबाक एकटा नीक संयोग केर बात केलहुँ। मैथिली जिन्दाबाद केर संपूर्ण पाठक आ संपादक मंडल केँ हमरा तरफ सँ सेहो शुभकामना।


text: सप्तरी जिलाक राजगढ ४ बेल्हीचपेनामे इएह २०७७ साल चैत महिना २ गतेसं हाेएबला विष्णु महायज्ञक तैयारी अन्तिम चरणमे पहुँचि गेल अछि। एहि यज्ञ लेल कलश यात्रा, शाेभा यात्रा बिभिन्न बाजा गाजा सहित साेमदिन शुभारम्भ हुअ जा रहल अछि । जनकपुरक पगला बाबाक प्रत्यक्ष निगरानीमे भ रहल यज्ञमे नेपाल भारत दुनु देशक तीर्थयात्री लोकनि, हिन्दू धर्मावलम्बी सहभागी हाेयबाक बात मूल आयाेजक समिति संयाेजक गजेन्द्र मंडल जानकारी देलनि। यज्ञस्थल संग ओतय अवस्थित राजानकी मन्दिर तथा शनिदेव मन्दिर मे दर्शन करए आयल सबके विश्राम वास्ते सुविधासम्पन्न धर्मशाला निर्माण कएल जाएत सेहो जानकारी संयोजक गजेन्द्र मंडल देलनि । यज्ञमे आएल लोक मेलाक आनन्द सेहाे उठाबय ताहिक लेल झुलासब, रामलीला सब सेहाे रहत । यज्ञ मणडपसब तैयार भ गेल छै । सम्पूर्ण जिलावासी नगरवासीसं यज्ञमे सहभागी भ धर्मक भागी बनबाक आग्रह मुल समिति कएने अछि । तैयारीक क्रममे बहुताे नेता मन्त्रीसब अहिठाम आयल छलाह । सफलताक कामना । ॐ श्रीहरि, ॐ नमःभगवते वासु देवाय!!


text:
पटना, मिथिला मिरर : बिहार मे चुनावी घमासानक बीच सीट बँटवाराक काज लगभग अंतिम चरण मे अछि। एहन मे महागठबंधन सँ राजग मे आयल विकासशील इंसान पार्टी यानि हम केँ भाजपा अपना कोटा सँ 11 सीट द’ देलक। जाहि केँ बाद पार्टी आब अधिकारिक रुपें एनडीएक हिस्सा भ’ गेल। एकर घोषणा बिहार भाजपाक प्रदेश अध्यक्ष संजय जायसवाल कहलनि जे भाजपा अपना कोटा सँ 11 सीट चुनाव लड़बाक लेल वीआईपी केँ आवंटित कएलक अछि आ एकटा विधान परिषदक सीट सेहो देल जायत। जायसवाल कहलनि जे सभ सीट पर मुकेश सहनीक प्रत्याशी भाजपाक चुनाव चिन्ह पर चुनाव लड़त। बतादी जे ज’ ई सभ चुनाव जीतबा मे सफल हेताह त’ तकनीकी तौर पर सभ भाजपाक विधायक कहल जेताह। यैह कारण अछि जे मुकेश सहनी खुद चुनाव नहि लड़ताह। भाजपा द्वारा वीआईपी केँ देल गेल सीट एहि प्रकार अछि-
मीडिया केँ संबोधित करैत संजय जायसवाल मुकेश सहनी केँ बिहारक करीब 40% अति पिछड़ा आबादीक नेता बतेलनि। जायसवाल महागठबंधन द्वारा मुकेश सहनी केँ अपमान करबाक बात करैत कहलनि जे जाहि तरहें महागठबंधन मे दलित आ अति पिछड़ा केँ हाशिया पर धकेलल गेल निश्चित रूप सँ मतदाता चुनाव मे एकर जबाब जरूर देत। यैह कारण अछि जे भाजपा आ एनडीए गठबंधन अति पिछड़ा केँ सम्मान दैत विकासशील इंसान पार्टी केँ अपना संग जोड़बाक काज कएलक।
एहि मौका पर मुकेश सहनी कहलनि जे महागठबंधन जाहि तरहें अपन घटक दल संगे बेरा-बेरी ठकबाक काज कएलक आबैई वला समय मे एकर परिणाम देखबा केँ जरूर भेटत। उप मुख्यमंत्री पदक सवाल पर सहनी कहलनि जे महागठबंधनक सरकार सहयोगी दलक सहयोग सँ बनितै तैं पदक माँग कएल गेल छल। मुदा राजग मे पहिने सँ सभ किछु स्पस्ट अछि त’ एहि पर कोनो बात नहि अछि। भाजपा आ एनडीए घाव पर मरहम लगेबाक काज कएलक अछि आ एतबे नहि चुनाव मे मोदीजी आ नीतीश जीक नेतृत्व मे चुनाव लड़ब आ एकबेर फेर सँ नीतीश कुमार केँ मुख्यमंत्री बनाओल जायत। एनडीए मे वापसी पर कहलनि जे कोनो कारण सँ रस्ता भटकि गेल रही मुदा आब ख़ुशी अछि जे जतय सँ राजनीति शुरू केने रहि फेर ओतहि अपन घर मे आबि गेलहुँ।


text:
कलकत्ता. मैथिली सिनेमाक नीक दिन घूरि रहल अछि. लगातार बहुत रास फ़िल्म बनबाक संगहि मैथिली सिनेमाक समक्ष हॉलक समस्या केर समाधान भ' गेल अछि, एहना बुझना जाइत अछि. किछु दिन पहिने रिलीज़ भेल मैथिल फ़िल्म 'सौतिनक बेटी' केर एक संग सात-आठटा हॉलमे प्रदर्शित होयब अपना आपमे एकटा पैघ उपलब्धि अछि. प्राप्त सूचनाक अनुसार ई फ़िल्म दरभंगे, मधुबनीटा नहि, बेगुसराय आदि जिलामे सफ़लतापूर्वक चलि रहल अछि जे मैथिली सिनेमा आ मैथिली सिनेप्रेमी लेल शुभ संकेत मानल जा सकैत अछि. एसकेवाई फिल्म प्रोडक्शन द्वारा प्रस्तुत मैथिली फिल्म 'सौतिनक बेटी' केर शुभ प्रीमियर दरभंगा/ लहेरियासराय केर प्रसिद्ध लाइट हाउस सिनेमा हॉलमे कएल गेल छल. फिल्मक निर्माता संजय कुमार यादव छथि. धर्मेन्द्र यादव केर निर्देशनमे बनल ई फ़िल्म दर्शक खूब पसिन कयलक. माधव राय, भावना शर्मा, अमरेश अमृत, संगीता यादव, शिव कुमार यादव आदि कलाकार सं सजल एहि फिल्म मे संगीत देने छथि पुनीत शर्मा. फ़िल्मक एकटा खास विशेषता अछि जे मिथिलाक चर्चित गायक माधव राय पहिल बेर कोनो फ़िल्ममे अभिनेताक रूपमे पर्दा पर उतरलाह. (Report/Photo : भास्कर झा)
सिनेमाक सफल प्रदर्शन अछि शुभ संकेत!
byMithiMedia •


text:
1. गोलमोहर
माघक मौलायल रौद, वैशाखक पछिया पाबि
हुड़दंगी भ' गेलैए
तहदर्ज नहि रहलैए धरतीक करेज
पएरक बेमए सन फाटि गेलैए जहिं-तहिं
अपस्यांत छै चिड़ै चुनमुन्नी
तहदर्ज नहि रहलैए धरतीक करेज
पएरक बेमए सन फाटि गेलैए जहिं-तहिं
अपस्यांत छै चिड़ै चुनमुन्नी
एक्को घोंट पानि नहि भेटि रहलैए कतौ
हमर देयादक दुश्मनीक सिमान पर
हमर देयादक दुश्मनीक सिमान पर
एहने मौसिममे भकरार भ' फुलेलैए लाल बून्न गोलमोहर
राजधानीक चैन पर डिगडिगिया पीटि एलैए
स्वयंकेर निशानी बचएबाक उद्देश्यसँ
कंठ फुटि गेलैए बौककें
ओकर माएकेर झोंट ध' घिसियौलकै गुम रहल
खण्ड खण्ड क' देलकै ओ गुम्हरबो नहि केलक, गुम रहल
आइ जखन आँचर पर हाथ देलकैए त' विधिवत पिबाक चाही छातीक शोणित मुदा बकसि देलकैए
स्वयंकेर निशानी बचएबाक उद्देश्यसँ
कंठ फुटि गेलैए बौककें
ओकर माएकेर झोंट ध' घिसियौलकै गुम रहल
खण्ड खण्ड क' देलकै ओ गुम्हरबो नहि केलक, गुम रहल
आइ जखन आँचर पर हाथ देलकैए त' विधिवत पिबाक चाही छातीक शोणित मुदा बकसि देलकैए
खाली चुगलाकेँ मुँह टा रंगलकै
लालसँ नहि, भगवासँ नहि रंगनिरपेक्ष कारी सियाहीसँ मात्र
अपन-अपन बटख'रासँ जोखैत लोक ठाढ़क' देने छै एकदोसराकें कठघ'रामे
हम स्वयंकेँ निर्दोष सिद्ध करबा लेल अहुरिया काटि रहल छी
घोंघाउज आ घमर्थनमे हम अपने समर्थन नहिक' पाबि रहल छी
मौसिम फेर बदलि रहलैए
लाल लाल गोलमोहरक फूलक एकहक पती बसातक सिहकीमे
आबि गेलैए अपन ठाम - हँ धरती पर
हमहूँ ठार छी धरती पर आसमानकेँ निरेखैत
2. अवसाद
धारक कछेरमे
आकि पानिक भीतरीमे
अवसाद एकत्र भेलासँ
बनैत छैक चट्टान - अवसादी चट्टान
जकरा सहतासँ तोड़ल नहि जा सकैत छैक
मनुक्खक भीतरीमे
अवसाद जमा भेलासँ, लागि जाइत छैक गान्ही
मनुक्ख भखर' लगैत अछि
आकि पानिक भीतरीमे
अवसाद एकत्र भेलासँ
बनैत छैक चट्टान - अवसादी चट्टान
जकरा सहतासँ तोड़ल नहि जा सकैत छैक
मनुक्खक भीतरीमे
अवसाद जमा भेलासँ, लागि जाइत छैक गान्ही
मनुक्ख भखर' लगैत अछि
3. अव्यक्त प्रेम
गुम्मीक आबाज बड़ दूर धरि जाइत छैक
मुदा किओ आन, नितांत आन कहाँ सुनि पबैत छैक
छातीक चहरदेवारीक मांझ गोल-गोल चक्कर कटैत
दिनसँ राति आ फेर रातिसँ दिनमे बदलि हौड़ैत रहि जाइत छैक गुम्मी
आ नहुँ-नहुँ गुमसैन भ' जाइत छैक गुम्मी
अव्यक्त प्रेम, व्यक्त होएबाक उत्कंठामे छेकल पररु जकाँ चुकरैत, भिसिण्ड भेल, फुलिक' गोला बनि जाइत छैक
आ तखन कोनो आकासीय पिण्ड जकाँ अपनहि गुरुत्वमे ओझरा धधकि उठैत छैक
ओ नहि कहलक लोक लाजसँ
ओकर सोझा हमरो बकार कहाँ फुटल
खौंत कतेक बेर फुकलक
अगनीत राति नियार भास भेल
अगनीत प्रेम पत्र लिखल गेल
अगनीत बेर सिरहन्ना लग आएल किछु सोहागिन स्वप्न, फेर नवाड़ीए वैधव्य प्राप्त केलक
साहस कहियो नहि भेल 'नहि' सुनबाक
मारिते रास किन्तु-परन्तुक अकाबोनमे
हम हथोरति रहलहुँ बिनु पुछने ओकर स्वीकृति ओकर 'हँ'
आ तखन कोनो आकासीय पिण्ड जकाँ अपनहि गुरुत्वमे ओझरा धधकि उठैत छैक
ओ नहि कहलक लोक लाजसँ
ओकर सोझा हमरो बकार कहाँ फुटल
खौंत कतेक बेर फुकलक
अगनीत राति नियार भास भेल
अगनीत प्रेम पत्र लिखल गेल
अगनीत बेर सिरहन्ना लग आएल किछु सोहागिन स्वप्न, फेर नवाड़ीए वैधव्य प्राप्त केलक
साहस कहियो नहि भेल 'नहि' सुनबाक
मारिते रास किन्तु-परन्तुक अकाबोनमे
हम हथोरति रहलहुँ बिनु पुछने ओकर स्वीकृति ओकर 'हँ'
समाजक बन्हेज की टुटैत छैक, एतेक सुभिस्तासँ
नहि किन्नहुँ नहि
चहकैत छैक मातरे प्रेमक प्रतीक एकटा चान, मुदा नहि बनैत छैक कोनो उपग्रह
प्रेम, संस्कृतिक वातावरणमे अबितहिं प्रतिरोधक घर्षणसँ धधकि उठैत अछि
लोककें देखाइत छैक धधरा, कहाँ लगैत छैक मिसिओ धाह
रियाइत-खियाइत खनहर बनि जाइत छैक प्रेम
आँखि कन्नारोहटि नहि करैत अछि, नहि सिसकैत छैक कंठ
गुम्मी मातरे भितरीमे भभकैत छैक, गन्हाइत छैक
नहि कहि पएबाक कचोट, चेन्हासी जकाँ पारल रहि जाइत छै जीवन पर्यन्त
नहि किन्नहुँ नहि
चहकैत छैक मातरे प्रेमक प्रतीक एकटा चान, मुदा नहि बनैत छैक कोनो उपग्रह
प्रेम, संस्कृतिक वातावरणमे अबितहिं प्रतिरोधक घर्षणसँ धधकि उठैत अछि
लोककें देखाइत छैक धधरा, कहाँ लगैत छैक मिसिओ धाह
रियाइत-खियाइत खनहर बनि जाइत छैक प्रेम
आँखि कन्नारोहटि नहि करैत अछि, नहि सिसकैत छैक कंठ
गुम्मी मातरे भितरीमे भभकैत छैक, गन्हाइत छैक
नहि कहि पएबाक कचोट, चेन्हासी जकाँ पारल रहि जाइत छै जीवन पर्यन्त
मुदा की
बिनु कहने बुझि जएबाक ब्योंत छैक कोनो एहि संसारमे
हेतैक, अबस्से हेतैक
साइत ओ प्रेम हेतैक, मुदा जँ व्यक्त नहि भेल त' प्रेम की
बेर-बेर समय-समयपर पिसाइत रहलैए प्रेम, दुरुस्त होइत रहलैए परम्पराक आरि-धूर
आइ फेर सही
ककर की बिगरलैए जे आइ बिगैर जेतैक
प्रेमक शोगमे कहिया चुल्हि निवारण भेलैक अछि
पेटमे भुख बरकैत रहलैए
प्रेमक आगि पझाइत रहलैए
मौसम बदलैत रहलैए, बदलैत रहतै
अनुकुलन नियम छैक प्रकृतिकेर
फेर अखार साओन आओत, फेर बिचहनि पारल जेतैक
फेर रोपनी हेतैक, निस्तुकी नहि कहल जा सकैत अछि रोपनी कोन खेतमे हेतैक
के' लगाओत ग'ब, के काटत धान
के' ककर गोसाउनिक सीरा आगू लवाण
वसंत फेर अओतैक
हमर बाबाक रोपल आम गाछक डारिपर, फेर कुहकत कोइली
मुदा गुम्म रहत हमर गुम्मी, किछु नहि बाजत
ओकर आममहु बियाह देखत
ओकर वरक परिछनि, चुमान देखत
कनेक दुरस्थ भ' देखत
मुदा कोना देखत, ओकरा कोहबर जाइत
कोना देखत ओकरा चारि राति, अहिबातक पातिलक दियरिमे तेल ढ़ारैत
कोना देखि पाओत हमर गुम्मी, ओकर सिंउथमे लाल टरेस सिनूर
जेना लाल धोखैरक' भगवा भ' जाइत अछि
हमहुँ धोखरिक' अहाँ बनि गेल छी
हमर गुम्मी बेसम्हार भेल जा रहल अछि
हम जड़िसँ उकनन भ' रहल छी
कतेक काल, कतेक दिन अपन आँखिक कोरमे समेटि राखब कोसी कमलाक धारकें
हम कोसीकन्हा जकाँ बेरबेर उजरिक' फेर, नहि बैस सकैत छी
आब पनुघ' केर एक्कहु टा असरा नहि अछि
हमर करेजक चासमे बालुए बाउल पसरि गेल अछि
एहि गुम्मीक तीख रौदमे
की डिभिया सकैत अछि प्रेम?
4. आस मे
भासि जाइत छैक निन्न,
जखन आँखिमे अबैत छैक,
नोरक बाढ़ि
चनकि जाइत छैक करेज
जखन संबंध फेरि लैत छैक मुँह
मथसुन्न भ' जाइत छैक विवेक
नितांत स्नेह आकि घृणामे
जिनगीक शब्दकोशमे
स्वयंकेर होएबाक अर्थ खोजैत मनुक्ख
मातरे उपछैत रहि जाइत अछि साँस
किनसाइत ककरो-ककरो भेटियो जाइत छैक
गरइ-गरचुन्नी
आसपर मातरे मल्लाह
फेकैत अछि महाजाल
कारण,
पानिक भितरीमे बड़ किछु रहितो
घाटपरसँ कहाँ किछु देखाइत छैक
जे नहि देखाइत छैक
तकरे हथोरैत चलि रहल छैक दुनियादारी
रातुक पछुअइतमे झाँपल सुरुजक बाट जोहैत
जीबि रहल छी हमहूँ
- - - - -
मैथिल प्रशान्त मैथिलीक सुपरिचित कवि ओ गीतकार छथि. कतेको पत्र-पत्रिका मे हिनक कविता, गीत सब प्रकाशित छनि. हिनक एखन धरि तीन गोट कविता संग्रह 'अखरा चान', 'समयक धाह पर' ओ 'घाम होएबाक अकुलाहटि' प्रकाशित छनि. हिनका नवहस्ताक्षर पुरस्कार, कीर्तिनारायण मिश्र पुरस्कार सहित अनेक सम्मान प्राप्त छनि.
Tags: साहित्य


text:
समदिया
मधुबनी । जिलाधिकारी शीर्षत कपिल अशोक कहला अछि जे जिला मे सामाजिक सुधार लेल जीविका दीदी सबहक योगदान अदभुत अछि।
श्री अशोक आजीविका दिवस क अवसर पर आयोजित कार्यक्रम कए शुभारंभ करैत स्थानीय वाट्सन विद्यालय परिसर अवस्थित सभागार मे जीविका दीदी सबहक प्रशंसा करैत बजलाह जे जिला मध्य विकास कार्य सब, जेना शराब बन्दी, मानव श्रृंखला निर्माण, स्वच्छता अभियान, दहेज उन्मूलन बाल विवाह, घर घर शौचालय सनक काज मे दीदी लोकनिक महत्वपूर्ण योगदान अछि। ओ विश्वास व्यक्त कयल जे एहिना आगुओ विकास काज मे दीदी सब योगदान दैत रहती जाहि सँ जिला क नाम चमकए।
एकर तत्पश्चात जिला पदाधिकारी विभिन्न जीविका समूह कए प्रशस्ति पत्र एवं प्रतीक चिन्ह सँ सम्मानित कलथि। जाहि मे राजनगर क एकमा क माँ सरस्वती समूह, सतघरा क मधु समूह कए स्वरोजगार मे मेडिकल स्टोर्स, जेनरल स्टोर्स, बेकरी, सिलाई सबहिक नीक काज करबा लेल त रहिका क ओम नम: शिवाय, जितवारपुर रहिका क भारती समूह, मेहथ, झंझारपुर निर्धन समूह, लखनौर क नंदनी समूह कए सम्मानित कयल गेल। रांटी राजनगर क अर्चना जीविका पाली मोहन कलुआही क नंदन ग्राम संगठन, जयनगर कए खुला मे शौच मुक्त काज लेल सम्मानित कैल गेल।
भारत माता संकुल संघ कए ग्रामीण हाट एवं आकांक्षा संकुल संघ के कृषि(शिमलामिर्च) कए लेल सम्मानित कैल गेल। इ कार्यक्रमक आयोजन जीविका परियोजना ईकाई, मधुबनी क तत्वावधान मे आजीविका समूह केने छल। एहि कार्यक्रम मे भाग लेवा लेल जिला क सुदूरवर्ती गाम सब सँ लगभग 1500 दीदी लोकनि आयल छलीह जे कठिन श्रम एवं लगन क बदौलैत गरीबी क दुष्चक्र सँ बाहर निकलबा मे सफल भेलीह अछि।
कार्यक्रम मे जीविका परियोजनाक प्रबंधक ऋ चा गार्गी, रमेश झा, निर्देशक,आरसेटी,मधुबनी, ब्रज बिहारी भगत, निदेशक, जिला ग्रामीण विकास अभिकरण, रमण कुमार, प्रबंधक, स्वास्थ्य एवं पोषण, संतोष कुमार, प्रबंधक, संस्था निर्माण एवं प्रशिक्षण, बुद्धदेव कुमार, अमितेष कर्ण, रौशन प्रकाश, पदमाकर मिश्र समेत अन्य पदाधिकारीगण सम्मिलित भेलाह।


text:
नहि रहलाह- राजनन्दन लाल दास
मैथिलीक अनन्य सेवक, कोलकातासॅं प्रकाशित मैथिली पत्रिका-‘कर्णामृत’ क संपादक राजनन्दन लाल दास क आए एक बजे दिन मे हुनक कोलकाता आवास पर देहावसान भ’ गेलनि। दरभंगाक घनश्यामपुर- गोनौनमे 25 जनवरी, 1934 मे हिनक जन्म भेल छलनि। कोलकाता विश्वविद्यालयसं राजनीति विज्ञान विभागमे एम.ए. कएलाक बाद ओतहि एक कम्पनी मे मार्केटिंग मैनेजर क पद पर अपन जीविकोपार्जन प्रारंभ केलनि।
मैथिली मे सन्तो (नाटक), चित्रा-विचित्रा (आलेख संग्रह), मिथिलाक विकास मे कर्णगोष्ठीक योगदान, भोला लाल दास, मुंशी रघुनंदन लाल दास, डा प्रबोध नारायण सिंह (विनिबंध) पोथी प्रकाशित छनि। मैथिली पत्रिका कर्णामृतक 1981सं 2019 धरिमे 156 अंकक संपादन क’ चुकल छथि। एहि संग आखर पत्रिका क सेहो संपादन क चुकल छथि।
हिनका पांच पुत्री छलनि। जाहिमे दू पुत्री आजन्म कुमारि रहि अपन माय-बापक सेवा करबाक लेल संकल्पित छथि।
मैथिलीक एहि अनन्य सेवक व दधिचि क निधनसं मैथिली साहित्यक अपूर्णीय क्षति भेल अछि। विनम्र श्रद्धांजलि।
🙏 डा रवीन्द्र कुमार चौधरी
नहि रहलाह- राजनन्दन लाल दास :: डा रवीन्द्र कुमार चौधरी
नहि रहलाह- राजनन्दन लाल दास


text:
लुइस फिगो
लुईस फिलिपे मदेइरा काइरो फिगो, पुर्व पोर्चुगीज फुटबलर छथि। ३१ मे २००९ मे क्लब जीवनके पुर्णविराम लगाने फिगो स्पोर्टीङ सिपी, बार्सिलोना, रियल म्याड्रिड आ इन्टर मिलानक लेल विङ्गरक रूपमे खेलने छल । पोर्चुगल राष्ट्रिय फुटबल टिमसँ १२७ क्याप जितेल ओ राष्ट्रिय टोलीक लेल सबसँ बेसी उपस्थिति भेल खेलाडी छथि । विपक्षी रक्षापंक्तिके भेदेर गोलक मौका सिर्जना करै खप्पिस फिगोके उनकर पुस्ताक सटीक विङ्गरक रूपमे चिनल जाएत अछि। लियोनेल मेस्सीपछा ला लिगामे १०६ एसिस्टक साथ सबसँग बेसी एसिस्ट केर खेलाडी छथि फिगो । ओ २००० बलोन डी'ओर आ २००१ फिफा बर्ष खेलाडी पुरस्कार जित्न सफल भेल छल । पेले निकालेक विश्वक १२५ उत्कृष्ट फुटबलरक सुचिमे ओ पर्ल छल।


text:
लेख
– पिताम्वरी देवी
कन्यादान
“दीदी मां! दीदी मां! अहाँ केँ बड खिस्सा अबैत ये, हमरा एकटा खिस्सा कहु ने।” रेणू केर सात वर्षक भतीजी आँचर पकड़िकय कहय लगलनि । ओ भतीजी केँ कोरा में बैसबैत कहलनि, “आ! तोरा एकटा खिस्सा कहै छियौ ।” ओ भतीजी केँ दुलार करैत कहलनि, “जखनि तोँ पैघ भऽ जेवहिन तखनि भैया गामे-गाम घुमिकय तोरा लेल एकटा सुन्दर सन वर अनथुन । गामे गाम के लोक सब औतैक, गाजा बाजा बजतैक, हमर भतीजी के विवाह हेतैक । वर वरियाती सब औतैक । अंगना में वेदी गाड़ल जेतैक । भैया कन्यादान करथिन । हमर भतीजी के विवाह होयत ।”
भतीजी – “पापा हमर दान करथिन ? हम कोनो बस्तु छियै ?”
पीसी – “धुर बकलेल! से थोड़वे होइत छैक ! कन्यादान एहि लेल कयल जाइत छैक जे बिना दान केने वर केँ कोन अधिकार हेतैक, ओ तऽ आन गाम के रहैत छैक । ओकरा से कोनो सम्बन्ध नै रहैत छैक । पिता अपन सोन सन के बेटी के आन गोत्र, आन कुल-मूल में कोन अधिकार सँ दय देथिन । तैँ, पिता दान कय केँ विष्णु तुल्य जमाइ केर हाथ पकड़ा दैत छथिन जे आइ सँ हमर बेटी अहाँक भेल। आर जमाइ सपथ खा के दान लैत छथिन । आर सपथ खाइत छथिन जे आइ सँ ई हमर पत्नी भेलीह, हमर अर्धांगिनी भेलीह । हिनकर सुख-दुःख में हम हमेशा संग रहवनि । हिनकर भरण-पोषण केर भार हमर भेल । हिनकर सम्पूर्ण मांग केँ हम पूरा करवनि । तखनि सँ बेटी के गोत्र, कुल, मूल सबटा बदलि जाइत छैक । जे जमाइ केर गोत्र-मूल रहैत छनि ओ गोत्र-मूल बेटियो केर भय जाइत छैक । पिता केर कुल सँ बाहर भ’ कय सासुर केर कुल मे मिलि जाइत छथि । नैहर केर तीन दिन के अधिकारी भ’ जाइत छथि आर सासुर के तेरह दिन के अधिकारी भ’ जाइ छथि । तैँ, कन्यादान केनाय आबश्यक छैक । यदि कन्यादान नै करथिन तऽ बेटी सासुर कोना जेती आर ओहि घर में कोन अधिकार सँ रहती ? पत्नी पति केर अर्धागिनी छथिन तैँ पति केर सब बस्तु पर पत्नीक अधिकार रहैत छनि । माय-बाप केँ बेटी पर सँ अधिकार हँटि जाइत छनि आर पति केर अधिकार पत्नी पर भय जाइत छनि । एहि लेल बेटी केँ दान कयल जाइत छैक । बरियाती, सरियाती सब एकर गबाह रहैत छथिन । तैँ बर-बरियाती ल कय विवाह करैय लेल अबैत छथि । असकर विवाह नै होइत छैक । असकर विवाह केँ नहि मानल जाइत छैक ।”
भतीजी – “दीदी मां! तैँ अहाँ सासुर में रहैत छियैक ? अहुं केँ बाबा दान केलनि ?”
पीसी – “हँ, हमरो बाबूजी दान केलनि । बेटी के जन्मे अहि लेल होइत छैक । पिता केर पाग आर ससुर केर मान केँ हमेशा ध्यान राखय पड़ैत छै । भलेहि बेटी दुनू कुल केर लाज रखैत-रखैत अपने किया ने जन्म भरि पिसाइत रहथि ! कन्यादान सन आर कोनो दान नै कहल जाइत छैक । सत में पिता अपन कलेजाक टुकड़ा केर दान करैत छथि, एहि सँ पैघ कि दान होयत । कन्यादान करै काल सब सँ तर में पिता केर हाथ रहैत छनि, हाथ में तिल, कुश, जौ, संख, जल, फल रहैत छन्हि । ताहि ऊपर वर केर हाथ रहैत छनि । आर सबसँ ऊपर बेटी केर हाथ रहैत छनि । तखनि दान होइत अछि । हमरा सभक गाम में मड़वा सेहो बनैत अछि आर मड़वा पर कन्यादान होइत अछि । ओना सब ठाम वेदी तर कन्यादान होइत अछि ।”


text:
पुलिस अधीक्षक डॉ. सिद्दार्थ मोहन जैन कहलनि कि कटिहार पुलिस क' गुप्त सूचना भेटल कि जिला के पोठिया ओपी के मधेली रेलवे ढाला लग कुख्यात अपराधी विकास यादव उर्फ ज्वाला यादव अप्पन सहयोगी सभक संग कुनु वारदात क' अंजाम देबाक फेराक़ म' छथि। सूचना भेटते हुनकर गिरफ्तारीक लेल कोढ़ा अंचल के इंस्पेक्टर अरविन्द कुमार केर नेतृत्व म' एक पुलिस टीम गठित करि कुख्यात विकास यादव क' गिरफ्तार क' लेल गेल, ओतहि आन पांच संदिग्ध क' सेहो हिरासत म' लेल गेल अछि।
प्राप्त सुचना केर मुताविक हत्या आओर लूट के आधा दर्जन सँ बेसी संगीन वारदात म' संलिप्त रहल छथि गिरफ्तार विकास यादव, संगहि कटिहार के अलावा आन सीमावर्ती जिला सभमे सेहो विकास यादव के खौफ अछि। पुलिस अधीक्षक डॉ सिद्दार्थ मोहन जैन कहलनि कि गिरफ्तार विकास यादव लग स' तीन देशी कट्टा, आठ एमएम की 19 जिन्दा कारतूस, 12 बोर के पांच जिन्दा कारतूस, पांच मोबाइल, एक बाइक आओर दू खोखा बरामद कायल गेल अछि।